text:
Bien Venue au Journal Minembwe. Welcome to Minembwe Free Press. Minembwe Free Press est un journal au service de la communauté Banyamulenge en particulier et toute la communauté globale des internautes. Ce Journal en ligne est un espace d'expression, d'information, d'échange d'idées autour des enjeux actuels au sujet de notre peuple et notre territoire de Minembwe. Ce journal se veut interactif. Je vous invite tous a` faire vos contributions. A M. Fondateur et editeur en Chef
Thursday, August 30, 2007
Reaction sur l'analyse fait au Message du Mgr
Par Justin Nsenga (USA)
Ndagira ngo ntange ibitekerezo kuri point yabaye souleve muri analyse yawe(Tito)see:Commentaire sur le message de Mgr Gapangwa , qui d'une part, a un sens du present millenaire, mais d'autre part vous tendez de jeter toutes les responsabilites a nos aieux qui ont manifeste de la bravourie et une histoire tres riche que la note.
Pasteur, bibilia iti" Wunguka ubwenge, ukunguka umuruho". Ibyo turimo uyu munsi nta na rimwe ndabishyira kuba byeyi bacu, iyi ni imbuto mbi yatuvutsemo twe urubyiruko. Thus, analysis zawe ntabwo nazemeye, kubera izi mpamvu;
1. Uti imirara yazanye amacakubiri: Imirara nta kibi cyayo, navaga ikantarange, nkagenda ntazi aho ndara, bwira nkinjira munzu mpitiyemo, cangwe se umugabo nsanze hanze ati injira munzu mwana. Nageramo ati ese uturutsehe? Nti nturutse aha naha, uri uwande se sha? nti ndi mwene kanaka wa kanaka. Umusaza ati yooo, sogokuru wawe twarabanye,twaragabiranye...Nta narimwe nari numva umwana wumunyamurenge azizwa ubwoko bwe, cangwe se abura indaro, uretse kuri iki kinyejana cyacu, kandi ba data na basogokuru bakiriho none, uzabaze baracyafite umuco. Hari naho wageraga ugasanga winjiye munzu ya nyogosenge, nyokorome... Bwaca wataha uti naraye mu muhana w'abanyanaka, banfata neza, ndetse umusaza runaka yavuzeko yabanye na sogokuru. Ibi byatumaga imiryango ikomeza kubana no gukundana.Gushakana no gushyingirana nabyo byatumye uyu munsi nta munyamulenge utavukana nundi, which is good!!! Byatumaga utagendana ubwoba kuko nubwo wasanga umuhana wiganjemo ubwoko bumwe, ntiwaburagamo abo muvukana. Nta kibi rero cy;imirara.
2. Uti byageze no mu matorero: Toujours ni kuri ya ngoma yanyu mwe Abapasteri babasore. Nkiri umwana numvaga bavuga ngo: Ku Kabara ko kwa Muhebera, Pasteri Makombe, Pasteur Kajabika, Pasteur Mudagiri, Mwungura, Past.Bitebetebe,...... abo bagabo mvuze nabandi benshi ntazi, baranzwe nubupfura mu mirimo yabo, ntabwo bigeze bakorera umushahara mu matorero, barabwirizaga, bwaca bakaja guhinga hamwe nabakirisitu babo, ejobundi haza uwundi mutindo wabayobozi( pardon je ne veux insulter personne, ni analyse) bamwe bati umupasitori agomba guhembwa... biba ibintu bishya muri culture yacu, twari tuzi ko ukorera Imana azahemberwa mu ijuru.Noneho aho abantu batangiriye kuja kwiga za Biblia, ils ont investi, bagurisha inka zabo, barara ubusa, rero il faillait que babyaza umusaruro, ibyo bize. Le verset ivuga ngo Umuntu azatangira guhemberwa hano ku isi, irasakara, Umunyamulenge wari umenyereye evangile ye isanzwe, yo kuja mu rubunga mugatarama, mukuzuzwa, amandiko, guhanura...atangira kuvangirwa( EREGA UBUTUMWA BUJYANA NA CULTURE) ejo ngo muzane igitoro cy'i Kanisa, abasaza bati ibi nibiki...Ibyo biza ari nka business nshya, surtout Vague yo kuja mu Rwanda nayo ya contribuer cyane kwerekana ko umupasteri ari umukozi nkabandi. Ni byiza ntacyo ngayamo kabisa, ariko byaje mu bwoko butari bumenyereye iyo mpinduka.
Abantu bose barahumuka, bati kumbe umuntu yo kizwa no kuba Pastori?? Voila le genese y'intambara zinjiye mu mirara, zitwikiriye Itorero. Noneho umuntu yaza afite umuhamagaro, abandi ati reka da, uyu ni uwahe?? Kubera iki/ kubera inyungu. Tjrs, ni muri ya generation yacu. Pasteur!! Mbwira neza uri aho KGL, kandi ibyo urabizi, ubu hari Abanyamulenge bahinduye impano yo guhanura Business. Ndabeshye??????????????? Iwacu umuhanuzi ninde wigeze ahanurira umuntu ngo niho amuha ibyo arya??? Ubu ahubwo bamwe bavangirwa nabahanuzi, ngo tubonye ko utsinze banaka, umuntu akaba yo kwita ku giti ngo ari kumasezerano. Hari urugero waba uzi rwabadata, ngo urumpe?? Ndacyari na muto wenda.
3.Imirara muri politiki: Umunyamulenge yamenye amafaranga nuburyo aryoha vuba aha cyane, wasangaga umugabo ubyajije inka ze zitatu afite amata, yashoboraga gusuzugura millionnaire, kuko ntacyo amafaranga yari amubwiye kuko ntacyo yayashakiraga, yagurishaga akamasa akagura ikoti, numunyu winka, ihuzu yumugore, amakaye yabana, nutubutura twabana, ahasigaye akigaramira, agatura muri Paradizo y'I Mulenge, ubu yangiritse. Aho tubyirukiye, turagenda, tubona ifaranga uko riryoha, tumenya amacenga n'amaco yinda, tumenya uko inzara iryana, nuburyo bwo kuyirwanya, Voila aho byacikiye. Ahubwo dusubire kuri Authenticite wa mugani wa nyakwigendera Mumbutu( Mobutu).
Questions:Imirara, ikibi cyayo ni ikihe? Uzi ko imirara yagiraga justice iruta iya none? None se Umunyamulenge niwe ufite umurara ku isi yose??? reka mvuge aba bembe, nibo naturanye nabo, abashikalangwa, abashinatete, abasimunyaka,abasimukinjyi, basimukuma,...ugira ngo namazina asanzwe/ Ni imirara nkiyacu. Kuki se badasubiranamo????? Rero, tureke guhunga responsabilites ngo tuyishyire kuri basogokuru barwanye intambara z'ukuri n'ubutwari. Twabaye une generation y'abahemu, indyarya,abagome,abakunda impiya, kwikunda kwarakabije,urwango nta yindi signification yarwo uretse ibyo byose mvuze.
Prove me wrong, niba wumva analyse nakoze itariyo. Ese uwaguha force magique yo gukemura ibibazo byanyamulenge, wahera he? wahera kuri basogokuruza???
Gira umunsi mwiza.
Justin Nsenga
USA


c: text/html

text:
Government= Agatsiko !
Muri iyi myaka ishize twabonye byinshi, mu ntangiriro z’uyu mwaka w’2013 reka twikebuke.
Ubusanzwe mu Bihugu biyoborwa na demukarasi (démocratie), Leta iharanira kwimakaza amahoro mu banyagihugu, ikubahiriza umutekano wa buri wese. Amategeko ashyirwaho n’Intumwa za rubanda akaba agambiriye kwimakaza no kurengera inyungu za buri wese utuye igihugu. Leta ikoresha imbaraga z’itegeko iyo hari ushaka kuvutsa abandi amahoro, kandi nabyo ikabikora yubahiriza amategeko. Amategeko yubahirizwa na buri wese . Nta muntu n’umwe wishyira hejuru yayo. Amategeko ntabwo aberaho kurengera inyungu z’abayobozi. Amategeko karemano (droits naturels) ni ukuvuga uburenganzira ndakuka bwo kubaho, ubwo kureshya imbere y’amategeko, ubw’umutungo, n’ubwo kwishyira ukizana mu gutanga ibitekerezo ; ni uburenganzira ndakorwaho. Ni ukuvuga ko nta muntu n’umwe icyo yaba aricyo cyose ugomba kuyabangamira. Buri wese ahabwa ijambo agatanga umusanzu mu kubaka Urwamubyaye. Kubuza umuntu kuvuga burya ni ukumwica urubozo. Aba ariho atariho. Nonese byifashe bite mu Rwanda rwacu?
Urwanda ni Igihugu kitagira Leta kuko agatsiko k’abambuzi n’abicanyi kishyize ku butegetsi aho kurengera inyungu z’abo kabeshya ko kayobora, ahubyo kabica urubozo. Wahamya ute ko Urwanda rufite Leta igihe iyo ngirwa Leta yirara mu banyagihugu ikararika boshye imirara y’amasaka? Kwiyoberanya ikirara mu ndaya ikarimagura aho kzcishakira icyazibishaho ngo zireke ubwo buraya si amahano? Kuva Urwanda rwabaho hari aho mwabonye ubuyobozi burandura imyaka y’abaturage? Ubwo se si ubukunguzi. Leta mbi irisenya. Hari aho mwigeze mwunva handi usibye mu Rwanda ruyobowe n’agatsiko k’abicanyi, Leta ifata umugambi wo kwica cyangwa kurigisa Abanyagihugu? Hari aho mwigeze mwumva Leta isahura Abanyagihugu aha ngo irihesha agaciro? Wakwihesha agaciro ute wambura umuturage utwakamutunze? Gufatira umushahara w’ukwezi kose mu mayeri igihumbi aranga Inkotanyi, uko niko kwihesha agaciro se? Ubwo se si ubujura mu bundi?
Wahamya ute ko Urwanda rufite Leta igihe iyo ngirwa Leta iroga Abanyagihugu ndetse n’abayihunze ikabasanga iyo bayihungiye kubicirayo? Wahamya ute ko Urwanda rufite Leta igihe abiyita ko baruyoboye bateranya Abanyarwanda bigisha bamwe gushinja abandi ibinyoma ngo babone uko babafungira ubusa maze bigarurire umutungo wabo? Uko se ni ukuyobora nyako?
Mu bindi bihugu umunyabwenge Igihugu kiramwiyegereza kugirango atange umuganda we mu kucyubaka. Ariko agatsiko kiyitirira kuyobora Urwanda abanyabwenge kabamariye ku icumu abandi mu magereza gusa ngo ni uko bafite ibitekerezo bitandukanye n’ibyako. None se aka si akumiro?
Ubundi Leta ni umubyeyi ugerageza kwita ku bana be no kubarengera uko bishobotse kose. Ariko Agatsiko k’abicanyi n’abambuzi kabeshya ko kayoboye Urwanda gatonesha bamwe abandi kakabagira ibicibwa. Wasobanura ute ko Igipolisi, igisirikari, imyanya myiza yose y’Igihugu yakwiharirwa n’Agatsiko na bene wako gusa ? Kwigwizaho umutungo, gusonga abakene, kwica inzirakarengane, gufungira ubusa kagamije gutera ubwoba, ni bwo bumenyi ako gatsiko kaminujemo.
Mu muco wa kinyarwanda,iyo umuntu yaguhunze ntabwo umukurikirana iyo yaguhungiye. Ariko aAatsiko gakoresha amafaranga kambuye Abanyagihugu mu kugura uburozi butaraza no kwohereza abicanyi mu mahanga yose ngo bajye kwica abagahunze. None se iryo si ibara? Kuvogera ubusugire bw’ikindi Gihugu se si ukwanduranya? Hanyuma ukirirwa womongana isi yose ngo urabeshyuza ibyo abagenzuzi ba Loni (ONU) bahamije babifitiye n’ibimenyetso. Abicanyi ntibagira isoni. Umva ko ngo bafite amayeri igihumbi da !!! Koko umuntu yahora abeshya akibwira ko batazageraho bakamuvumbura?
Ngo Igihugu kitagira mukuru ishyano rirahagwa, rikahirwa, rikanaharara. Agatsiko ntikagirwa inama. Abanyarwanda bose kabagize ibikange. Umutima ntukiba mu gitereko. Nta muntu ukopfora.
Umuntu wifuza kuramuka agomba kogagiza Agatsiko no kukavuga ibigwi katagira. Wasobanura ute ko Urwanda rufite Leta igihe Abanyagihugu bameneshwa mu mugi wa Kigali nk’aho atari uwabo? Gukena se ni amakosa igihe nta ruhare ubifitemo? Abaye yo se yabarwa kurinde? Igihugu gifite inshingano zo gukora ibishoboka byose ngo Abenegihugu batere imbere. None se iyo bakennye amakosa ni ayabo cyangwa ni aya Leta? Kiyovu y’abakene imaze igihe kingana iki abaturage basenyewe ngo hubakwe amazu agezweho? None se abaturage bimuwe shishi itabona ntibashoboraga kwimurwa buhoro buhoro uko habonetse umuntu uhifuza ikibanza? Leta itagira ingamba zihamye ni Leta ki? Ngaho uko bwije uko bukeye ibintu birahindagurika. Ngo nibwo buhanga mu kuyobora!!!Leta ziragwira!!!
Wahamya ute ko Urwanda rufite Leta igihe amategeko atorwa n’abiyita intumwa za rubanda ari ayo gukandamiza abenegihugu? Amategeko ahatira abagabo gukonwa hari ahandi ari kuri iyi si usibye mu Rwanda? Kumviriza abantu boshye umucuraguzi, hari ahandi biba usibye mu Rwanda? Amaze rero izo ngirwa ntumwa za rubanda si ukwidoga zigasizora ngaho ngo nazo ziratora amategeko! Amategeko abereyeho kurengera inyungu z’Agatsiko gusa se nayo ni amategeko? Mwabonye aho Leta ihigisha uruhindu abo ivugako basahura umutungo w’Igihugu bo mu nzego z’ibanze ari ukwiyerurutsa, abasahura amamiriyari bigaramiye? Barimo bariya biyubakira imiturirwa bakigurira n’amadege, hanyuma banyakujya babageraho bagasya batanzitse?
Leta isumbirizwa n’ibibazo yiteye maze aho kwicara hamwe ngo ishake umuti uhamye kandi urambye, ikirara mu baturage ibambura utwabo ngo nibiheshe agaciro ni Leta nyabaki? Uko kwihesha agaciro kw’Agatsiko kuzageza ryari? Nyuma y’imyaka n’imyaniko kibutse kwihesha agaciro ari uko imfashanyo zihagaze? Rya terambere kahoraga karirimba se burya ryari rishingiye ku kurya imfashanyo z’amahanga gusa ? Ko gukena atari ingeso iyo bitaguturutseho, kuki kataca bugufi ngo kumve inama kagirwa hanyuma imfashanyo zikomeze maze abaturage boye kwamburwa ku ngufu utwabo? Genda Rwanda waragenderewe!!!Kuva nabaho mbonye Leta yakandare!!!.
Ubuyobozi bubi burisenya. FPR isigaye ku kara no ku kanono kandi ariyo ibyiteye. Yabibye urwango mu Banyarwanda ku buryo wagirango Urwanda rufite kanseri irumunga. Nta muntu ucyizera undi ku buryo byageze no mu miryango. None se ubwo ni ubuyobozi? Nta cyizere na gito Abaturage bagifitife iyo ngirwa Leta. None se hakorwa iki?
Umwanzuro
Agatsiko nikarekeraho kwica no guhiga bukware abo kitako batavuga rumwe. Ahubwo nihabeho kwicarana ku meza amwe Abanyarwanda baganire ku buryo bwose Igihugu cyacu cyakubakwa. Nyakamwe ni inyama y’ibisiga kandi nta ngizi yigize. Kwihara no kwiyemera bikwiye gucika nk’ifuni iheze. Kuva na kera kwicara mu gacaca mugacagagura amagambo byatangaga umuti w’ibibazo. Kwica, kuroga, kurandura imyaka, gusenyera abakene, gahunda zihubukiwe hato na hato nibihagarare. Abanyarwanda nibasubizwe agaciro kabo bemererwe kwishyiriraho ubutegetsi bizeye kandi bugambiriye kubakorera. Iterabwoba no guhahamura Abaturage nibihagarare maze ituze n’urugwiro bibe aribyo biranga abayobozi. Kwishongora no kubeshya ntabwo bishobora kubaka Igihugu ahubwo biragisenya. Nyamwanga kumva ntiyanze kubona. Umwana utumva yishe inyoni y’intaribwa. Abwirwa benshi akumvwa na beneyo. Harakabaho Urwanda n’Abanyarwanda.
Rwabuzisoni Rwampara/ Umujyi wa Kigali.

robotstxt: allowed

filter: keep


text:
INCLUDEPICTURE « http://u.jimdo.com/www27/o/sab82ff30b53993fb/img/i9bd08bf153c3b940/1332071940/std/imana-ni-nyirimpuhwe-ntishobora-kugirira-umuntu-nabi.jpg » * MERGEFORMATINET Imana ni NYIRIMPUHWE….ntishobora kugirira umuntu nabi !
Amasomo ya liturujiya tuzirikana kuri iki cyumweru ni aya akurikira:
1. Igitabo cya 2 cy’Amateka 36, 14-16. 19-23
2. Abanyefezi 2, 4 – 10
3. Ivanjiri ya Yohani 3, 14 – 21
1.Isomo rya mbere ritwereka ishusho y’Imana izi kurakara no guhana yihanukiriye umuryango wayo iyo udakurikije amategeko yayo.
Kuberako Abaherezabitambo n’abayobozi b’Umuryango nta kindi bari bagikora uretse kugomera Uhoraho Imana, bagombaga kubona igihano gikwiranye n’ubugizi bwa nabi bwabo !
Niyo mpamvu Imana yakoresheje Umwami Nabukodonozori wa Babiloni( Iraki y’iki gihe), kugira ngo asenye, atsembe Isiraheli maze ajyane bunyago abagabo , abagore n’urubyiruko …uwari ufite akagufu wese , kugira ngo bajye gukora imirimo y’uburetwa.
Umuryango wa Israheli wafashe icyo kimwaro cyo mu rwego rwa politiki nk’igihano gikaze Imana ibahaye.
Gusa rero nyuma y’imyaka 60 (598-538 mbere ya yezu), Umwami wa Perise(Irani y’iki gihe) witwa Sirusi yagize ingufu za gisilikari n’iza politiki zikomeye maze yigarurira Babiloni. Uyu ni we wategetse ko abaturage bose bari barajyanywe bunyago i Babiloni basubira mu bihugu byabo, Abayisiraheli nabo baboneraho gutaha iwabo !
Iki gikorwa Abayisiraheri bakibonyemo ukuboko kw’Imana , yibutse umuryango wayo ikawugirira impuhwe.
Ikibazo :
Ishusho y’Imana Abayisiraheli bari bafite ko isa n’idasobanutse neza , twabyumva dute ? Mu kanya iba Imana irakara cyane, ikaba yagira ubutindi nk’ubw’’abantu, mu kandi kanya ikaba Imana igwa neza, igirira impuhwe Umuryango wayo ! Dufate iki, tureke iki ?
Igisubizo :
Muri icyo gihe, dore uko imyumvire mu iyobakamana(Théologie) yari ihagazaha :
Hariho ikibazo gikomeye cy’uko mu Bayisiraheli harimo benshi bagitwarwa n’igishuko cyo gusenga ibigirwamana (idolatrie), nk’abapagani bari bakikije igihugu cyabo. Nta kuntu washoboraga kumvisha Abayisiraheli ko habaho Imana imwe rukumbi y’ukuri uterekanye ko iyo Mana ariyo Ishoborabyose, ko ariyo ikora byose, ibyiza ndetse n’ibibi ! Niyo yohererezaga umuryango wayo nka kariya kaga ko gutsindwa no kujyanwabunyago, mu buryo bw’igihano ! Ariko ni nayo yifashishaga umwami Sirusi kugira ngo agarure umuryango wayo (retour de l’exile) ! Iyo abashinzwe idini berekana ko Imana yabo atariyo ibateza akaga, byari kuba byerekana ko hariho izindi mana…zikora ayo mahano !
2.Twe se tubyumva dute ?
Natwe muri iki gihe, usanga imyumvire yacu idatandukanye cyane n’iy’Abayisiraheli bo mu kinyejana cya 6 mbere ya Yezu, igihe cyose twibwirako Imana ishobora kutugirira nabi, ikatwoherereza ibyago mu buryo bwo kuduhana kubera ko twacumuye ! Mu gihe cyose tucyemera dukomeje (convaincus !) ko Imana ariyo iduteza intambara, ko ariyo itwicira abo dukunda, ko amaherezo izatujyana no mu muriro utazima ! Gusa rero iyo si Imana y’ukuri ni Ikigirwamana !
3.Ishusho nyakuri y’Imana ni iyihe ?
Niyo Yezu atwereka mu ivanjiri y’uyu munsi ndetse no mu ijambo ryiza Pauhulo mutagatifu abwira Abanyefezi
Imana yakunze abantu cyane kugera ubwo itanga umwana wayo ngo aze gukiza isi ! (Yohani 3,16-18). Ntabwo Yezu yaje ku isi afite misiyo yo gucira abantu urubanza rubi(condamner) ! Nk’uko mu butayu bwa Sinayi, Abayisiraheli barumwaga n’inzoka y’inkazi ariko bareba inzoka y’icyuma Musa yari yabarangiye bagakira, natwe ngo tugomba kwitegereza Yezu ku musaraba kugira ngo twumve neza aho umukiro wacu uherereye .Imbere ya Yezu uri ku musaraba dusobanukirwa n’ibi bikurikira :
(1). Imana ikunda abantu birenze imivugire
Imana igira ishusho rimwe gusa, ntishobora kurangwa n’ubutindi n’ubugome abantu bagira mu mitima yabo : Imana ni INYAMPUHWE(Misericordieux) gusa . Kandi rero ikunda abantu BOSE itavanguye : imbere yayo nta nyagupfa nta nyagukira. Twese idufata kimwe. Imbere yayo nta bikomerezwa , nta ba Nyarucakari, twese turareshya, dufite agaciro kangana.
(2). Imana ibabarira byose
Nta cyaha Nyagasani atababarira, nta mugome Nyagasani atifuza kugirira neza, kugera no kubishe umwana we( : Dawe, bababarire kuko batazi icyo bakora !) Nta we Imana ishaka gukubita agafuni, ahubwo ishaka ko twese dukira kandi tukamenya ukuri.Umugambi wayo ni UMWE gusa : ko tubaho mu mahoro no mu munezero hano ku isi maze twasoza urugendo rw’ubu buzima ikatwakira mu ikuzo ry’ijuru !
(3). Urupfu si igihano Imana iduha (condamnation à mort)
Abishe Yezu babanje kumucira urubanza RWO GUPFA, kuko bibwiraga mu mitima yabo ko URUPFU ari igihano !
Oya rwose nitubimenye neza, ku musaraba Yezu atwigisha ko amabandi kimwe n’abantu b’intungane bose bagomba gupfa kimwe, kuko urupfu ruri muri porogaramu ya kamere muntu ! Twese tuzapfa atari uko twacumuye ahubwo ku mpamvu y’uko dufite umubiri waremwe nk’udashobora gusimbuka urupfu ! Rwaza vuba ,rwaza rutinze, urupfu ni umuvandimwe wacu, iyo umuntu yasamwe aba ashaje bihagije byo gupfa ! Kuki dukwiye guta ibitabapfu turwana n’ukuri tuzi neza ?
Ngaho nawe byibazeho, uramutse ugize imyaka 100 , ntupfe ; 110, ashwi da ! 130, urupfu rukanga kugutwara, 140…..wamererwa ute ko ingingo zose zaba zarakuboreyeho !
Hari umukecuru w’iwacu witwaga Nyirakabirizi wo kwa Rukoro , najyaga musura nkiri umwana, nkumva arasenga cyane avuga ngo Nyagasani Dosiye yanjye wayitaye he ? Uzampamagara ryari ?….. Ngayo nguko !
(4). Umukiro tuwuhabwa ku buntu bw’Imana gusa( seule la grâce sauve) , si ibikorwa byacu byiza(nos propres mérites) bitugeza mu ijuru, nk’uko benshi bakunze kubyibeshyaho.
Gusa nk’izindi mpano zose (cadeaux), nta we uhatirwa ubugingo bw’iteka ku ngufu. Ubwigenge bwa buri wese nibwo butuma bamwe bakira umukiro abandi bakawigiza kure ! C’est notre liberté qui fait la différence !
4.Iyi nkuru nziza yabwira iki umunyarwanda w’iki gihe ?
(1)Ibyago wahuye nabyobirababaje cyane ariko si Imana yabikoherereje igamije kuguhanira ibyaha, yenda nawe ubwawe utibuka neza !
(2)Ibyago igihugu cyacu cyahuye nabyo si Imana byaturutseho , byahimbwe n’abantu bazwi neza bashakaga kwifatira ubutegetsi ngo babukoreshe bigwizaho imitungo, no kwiberaho mu maraha mu gihe rubanda yicwa n’inzara ! Bene abo ntibatinya kwica inzirakarengane, imirambo ikaba ibihumbi n’ibihumbi, bagafunga, bagakubita, bakanyereza abantu, bakaroga…..
(3) Abahatiwe kumena bagata igihugu, ababo n’imitungo yabo bakajyanwa bunyago….si Imana bakwiye kurakarira, ahubwo bakwiye kubura amaso bakareba i KIGALI !
Nimwumva rwose mwashatse gusubira mu gihugu cyanyu, mukabyiyemeza, muzishakemo Sirusi atsinde Nabukodonosori, maze murebe ngo Imana irabaha umugisha mugasubira mu gihugu cyanyu mwemye ! Imana, ntizabibahanira ko mwirwanyeho mukirenganura, nk’uko ndetse itazazuyaza kubabarira na KAGAME wahitanye abatari bake !
UBWIGENGE bwanyu Imana yabahaye nibwo buzabaha IGISUBIZO : mukeneye ko akarengane gacika mu Rwanda ? Ni ahanyu rero…kuri urwo rugamba , Imana nayo ntacyo yishoboreye uretse gufasha uwifashije !
Padiri Thomas.
maneko (lundi, 19 mars 2012 01:20)
Inkotanyi zazanye udufuni ziracocagura ubutababarira zirananirwa, zizana kalachnikov biba gutyo na Mitrailleuse(kagame ubwe yigeze ayijya hejuru arasira abaturage mu isoko ari guseka kumanwa yihangu), bazana helicopter,zihiga abantumumashyamba ya kongo,bararasa baracoka, none bashaje baroga!!! koko ngo intare ishaje irarisha!!! Ariko byarangiye ubu abaturage bose bamaze kubafatira umwanzuro mufata umwe muyoberwa aho namwe muciye!!!


text:
Ese wakwitangira Yesu ukahasiga ubuzima?
Murusengero rumwe barimo batangira gusenga batera ama chorus abandi bikiriza murako kanya hinjira abagabo bane bampaye mask nimbunda muntoki.
Kuko urusengero rwari rufite imiryango itatu batatu bajya kumirwango umwe ajya imbere ashikuza umuririmbyi microphone ati “mwese mupfukame hasi” bagitindiganya aba ashyizemo
isasu bose barapfukama.
Arakomeza ati: “YESU muramuzi?
Bati: “yego”
Ati: “ngo yarabitangiye ariko?
Bati: “yego”
Ati: “namwe nshakako mumwitangira mukamwerekako mumukunda.”
Avanayo gerenade arayiregera iminota itatu.
Arongera ati: “uwumva atamwitangira nawe asohoke kuko hano hagiye guturika.”
Abakristo basohoka biruka bagwirirana. Hasigaramo nkicumi na Pastor basenga cyane.
Babandi bari kumiryango barafunga ubwo ya gerenade ihita iturika havamo akuka gahumura neza babakristu baratangara.
Wamugabo abwira Pastor ati: “ubu noneho ushatse watangira amateraniro kuko aba nibo bakristo ufite abandi bakubeshyaga.”
NIBA NAWE WAKWITANGIRA YESU NKUKO YAKWITANGIYE VUGA UTI AMENA MAZE UKORE SHARE


text:
Ni mu karere ka Kicukiro, mu murenge wa Kigarama, akagali ka Bwerankoli uzamuka nk’ujya ku irebero, ugakata hepfo mu ishyamba rihari, ni aho ako agasozi kiswe ku k’abasaza gaherereye.
Uwo musozi uri mu ishyamba rwagati watangiye gukorerwamo siporo mu myaka ya za 2015. Bavuga ko waba warabengutswe n’abasirikare bajyaga bawumanuka bakawuzamuka. Nyuma n’abandi bantu basanzwe baje kuwumenya bakajya bahakorera siporo, ku buryo ubu hari inzira nyabagendwa umanukamo ukazamuka hirya, mbese ukazenguruka uwo musozi, bitewe n’inshuro wumva agatege kawe kakwemerera.
Mu kuwumanuka rero, ugenda wigengesereye kuko ari mu manga (ariko idakanganye) ufite inkweto zinyerera kuhamanuka byakugora! Gusa kubera ibiti byinshi bihari, ugenda ubifataho bikagufasha kuba ntacyo waba mu gihe urimo kumanuka. Iyo ugeze hepfo rero, ubanza gutambikaho akanya gato wumva uturirimbo tw’inyoni ziba ziri muri iryo shyamba, ubundi wagera imbere ugatangira inzira izamuka igusubiza aho watangiriye urugendo. Ni inzira idapfa korohera buri wese, kuko usanga bamwe (cyane cyane abahageze bwa mbere) bisunga ababasunika cyangwa bicumbye inshyimbo baba bagendanye muri urwo rugendo.
Ako gasozi kandi ugasangamo ingeri zose, abagabo, abagore, abasore b’imigirigiri, inkumi, abasaza ndetse n’abana. Abamaze kuhamenyera usanga rwose bazenguruka ako gasozi inshuro zirenga 5 cyangwa 6. Umaze kuzamuka ako gasozi wese, uko yaba ameze kose usanga akuya gatemba isura yewe n’imyenda benshi yatose kubera ibyuya Ak’abasaza kaba kabakuyemo.
Izo ngeri zose usanga aho ku k’abasaza, ziba zaturutse imihanda yose, kugirango zize kwivura amavunane kuri ako gasozi ukoreraho siporo wumva akayaga ko muri iryo shyamba ryuje ibiti byinshi byiza, bigaburira umuyaga abatuye hasi mu kabande ka Gikondo. Mu biti dusanga aho kuri ako gasozi, harimo inturusi, sipure, imigano, n’ubundi bwoko bw’ibiti byimejeje byiganjemo imihengeri n’ibindi.
Umwe mubo twahasanze ahakorera siporo umusaza Raymond w’imyaka 58, yadusangije ubuhamya bw’icyo ako gasozi kamumariye kuva atangiye kugakoreraho siporo. Yagize ati “Natangiye gukorera kuri aka gasozi mu gihe cya corona, ubwo batangiraga kutwemerera kuba twakora siporo. Nahaje mfite umuvuduko w’amaraso, njya kwipimisha muganga asanga ni mwinshi, nuko ampa imiti. Imiti nageze mu rugo ntangira kuyinywa, ariko nkumva nubundi ndarushaho kuremba. Nibwo rero nayobotse inzira ya sport nkiyizira hano ku k’abasaza. Hano iyo uhazamutse rimwe gusa, umubiri wose urahumeka. Icyo aka gasozi kamariye, uko ngenda nkora ngenda numva noroherwa, kuko mbere numvaga ntangiye no guhuma, ubu byarakize ndumva mfite ingufu nta n’umusore wapfa kunyigereza. Ikiza cyo gukorera hano, umanuka ukoresha amaguru, mu mavi harambuka n’imitsi y’amaguru ikora neza, wagera ahazamuka ugakoresha umugongo cyane kubera guterera, mbese muri rusange umubiri wose urakora, ku buryo njye numva nta massage irenze iyingiyi.”
Mbakumbuje rero ku k’abasaza, namwe muzahanyarukire mwivure amavunane mwiyumvira akayaga k’ibiti byaho, ndetse n’inyoni ziririmba.
Titi Léopold


text:
Nyamagabe: Bashimye imurikabikorwa bavomyemo ubumenyi bunyuranye
Guhera ku wa Kabiri tariki 6 Nzeri kugeza ku wa Kane tariki ya 8 Nzeri 2022, abafatanyabikorwa banyuranye bo mu Karere ka Nyamagabe bagaragarije abaturage ibyo bakora, benshi barabyishimira kuko bahakuye ubumenyi buzabagirira akamaro.
Ubwo iri murikabikorwa ryatangizwaga ku mugaragaro tariki 6 Nzeri 2022, Umuyobozi wungirije w’Akarere ka Nyamagabe ushinzwe ubukungu, Thaddée Habimana, yahamagariye abatuye Nyamagabe kugana iri murikabikorwa kuko ryagenewe kubungura ibitekerezo mu byo bakora.
Ahereye ku byari muri iri murikabikorwa bijyanye n’ubuhinzi n’ubworozi bukorwa n’abenshi mu batuye muri Nyamagabe, yagize ati “Mwabonye ikoranabuhanga ryo kubika ibisigazwa by’ubuhinzi ndetse n’ibiganagano (ibisigazwa by’ingano), bikazavamo ubwatsi bw’amatungo mu gihe cy’izuba.”
Straton Fatahose, umuyobozi w’Ihuriro ry’abafatanyabikorwa mu Karere ka Nyamagabe, na we ati “Mwabonye imyumbati ituruka i Kaduha isumba akaboko kanjye, mwabonye ifu y’igikoma ikorwa na Unicoopagi ifasha mu kurwanya imirire mibi, n’abandi bafatanyabikorwa. Ibi byose ni umwanya wo kugira ngo umuturage aze, abibone, abe yabyifashisha.”
Abitabiriye iri murikabikorwa na bo, bavuga ko hari ibyo bahabonye byabanyuze.
Charlotte Uzakunda, nyuma yo kugura imigati ku bafite uruganda ruyikora i Nyamagabe, bari muri iri murikabikorwa, yagize ati “Mu makantine imigati ikunda kuduhenda. Ni yo mpamvu uyu munsi nawuguze hano.”
Umwarimukazi na we witabiriye iri murikabikorwa yishimiye kuba yabonye aho batunganya ikawa yo kunywa, bakanasobanurira abantu uko bashobora kuyitunganya mu ngo zabo, hanyuma bakayinywa iryoshye.
Yunzemo ati “Nabonye n’ibihumyo n’imigina yabyo. Nashimye ko abayizanye bansobanuriye intungamubiri ziba mu bihumyo, n’uko abantu bashobora kubyihingira. Nk’umuntu worora inkoko, nanabashije kuvugana n’abaveterineri, bangira inama ku bworozi bwazo bananyereka amavitamine nshobora kuziha zigakura neza.”
Muri rusange iri murikabikorwa ryitabiriwe n’abafatanyabikorwa babarirwa muri 80 bo mu Karere ka Nyamagabe bari mu byiciro bitatu: imiryango nterankunga, abikorera n’ibigo bishamikiye kuri Leta.
Muri bigo bishamikiye kuri Leta harimo n’iby’ubuvuzi bijya inama ku kuboneza urubyaro, bikanarebera ababishaka ku buntu niba badafite indwara zitandura nk’iy’umuvuduko w’amaraso na diyabete, bakanabagira inama ku myitwarire ibafasha kugira ubuzima buzima.


text:
Iki cyemezo nkoranabuhanga gihamya ko umuntu yitabye Imana. Dosiye itunganywa n’inzego z’ubuyobozi ku rwego rw’umurenge aho urupfu rwandikishijwe. Iyi serivisi itangwa na Minisiteri y’Ubutegetsi bw’Igihugu (MINALOC).
Kunoza serivisi bitwara umunsi 1 w’akazi, igiciro ni 1,200 Frw.
Ibikenewe:
Usabira uwitabye Imana agomba kwinjira muri konti ya IremboGov. Kanda hano umenye uko wafungura konti kuri IremboGov cyangwa wegere umu ejenti wa IremboGov uri hafi yawe.
- Buri munyarwanda usaba iyi serivisi agomba kuba afite nomero y’indangamuntu, mu gihe hagomba kuba hitwajwe nomero y’indangamuntu cyangwa numero y’ifishi y’umwenegihugu y’umwana cyangwa nomero ya pasiporo (umunyamahanga) by’uwitabye Imana.
- Usaba agomba kuba afite telefone cyangwa imeyili cyangwa byombi bikora neza.
Kurikiza izi ntambwe zoroshye maze ubashe gusaba icyemezo cy’uko umuntu yitabye Imana:
1. Gana www.irembo.gov.rw ukande kuri Kwinjira maze usabe iyi serivisi.
2. Ahanditse Umuryango, kanda kuri Serivisi zihabwa uwitabye Imana.
3. Hitamo serivisi wifuza ari yo “Icyemezo cy’uko umuntu yitabye Imana” maze ukande kuri Saba.
4. Uzuza Amakuru ajyanye n’urupfu.
5. Shyiramo Umwirondoro w’usaba serivisi; amakuru ahita agaragara ku ruhande rw’iburyo rwa paji.
6. Uzuza Umwirondoro w’uwitabye Imana; amakuru ahita agaragara ku ruhande rw’iburyo rwa paji.
7. Uzuza Ibijyanye no gutunganya dosiye.
ICYITONDERWA: Hitamo ibiro bitunganya dosiye bikwegereye; bizagufasha mu gukurikirana dosiye.
8. Kanda kuri Ibikurikira maze ukomeze.
9. Reba ko amakuru watanze ari yo, ushyiremo nomero ya telefone na/cyangwa imeyili (email), urebe kuri paji y’amakuru watanze, maze ukande kuri Emeza.
10. Kode/nomero yo kwishyuriraho (99….) ihita yoherezwa kugira ngo wishyure. Usaba dosiye ashobora kwishyura akoresheje MTN Mobile Money cyangwa Airtel Money, App ya BK, amashami ya BK, aba ejenti ba BK, cyangwa akishyura mu buryo bw’ikoranabuhanga akoresheje ikarita ya VISA cyangwa MasterCard.
ICYITONDERWA: Nyuma yo gusaba no kwishyura binyuze muri IremboGov, na nyuma y’uko umukozi ushinzwe irangamimerere w’umurenge yabyemeje, usaba yoherezwa ubutumwa bugufi/imeyili bimumenyesha ko icyemezo kiboneka kandi ko yagikura ku rubuga IremboGov.


text:
Reba Video
Baza Shangazi
Inama 6 Zo Guhitamo Impano Izashimisha Umuhungu'Umugabo Ukunda
Ubushakashatsi bwakozwe bwagaragaje ko kugurira umwana impano cyangwa se umukobwa ngo byoroha ugereranyije no kugurira umugabo cyangwa se umuhungu mukundana.
Abagabo benshi batekereza ibintu bimwe; baba bumva akenshi impano zabo ari iz’amasogisi, utwambaro tw’imbere cyangwa karavate.
1. Niba hari imikino cyangwa igitaramo rimwe na rimwe ujye umugurira itike yo kwinjira
Iyi ni imwe mu mpano ishobora gushimisha abagabo, yaba abubatse, abatandukanye n’abagore babo, abakiri gutereta n’abatarushinga. Niba rero wasohokanye n’umukunzi wawe agiye kureba umukino w’ikipe akunda cyangwa se agiye mu gitaramo cy’ itsinda ry’abaririmbyi akunda cyangwa umuhanzi akunda kugira ngo umushimishe kurushaho ujye umugurira itike yo kwinjira atabizi maze nimugera aho mwinjirira uyimutunguze, azahita abona ko umwitaho, ko ibyo aha agaciro n’ibimushimisha ubibona.
2. Mukorere urutonde rw’amafilime cyangwa amakinamico akunda uyamushyirire kuri DVD player
Niba umugabo/umukunzi wawe akoresha amafaranga menshi akugurira indabo, imyambaro n’amaherena kubera iki wowe utareba akantu umuha koroheje nko kumukorera urutonde rwa filime cyangwa amakinamico akunda ukayamushyirira kuri DVD cyangwa CD hanyuma ukazayimuha igihe muri kumwe cyangwa se wamusuye.
3. Cagura indirimbo uzi akunda uzimushyirire kuri CD player
Nta mpamvu yo guhora uha umugabo wawe cyangwa se umusore mukundana impano zihenze, rimwe na rimwe ujye unyuzamo umucagurire uturirimbo uzi ko akunda nurangiza utumushyiririre kuri CD bizajya bituma igihe yicaye arimo kuzumva agutekerezaho. Niba rero harimo izo mwumva muri kumwe zijya zimwibitsa ibihe byiza mwagiranye bituma abona ko umuzirikana buri gihe kandi umuhoza ku mutima.
4. Muhe impano y’imyenda mu gihe ubona ayikeneye
Nubona umugabo wawe arimo ashaka kugura imyambaro mishya cyangwa se arimo guhamagara mu maduka bacuruza imyenda ababwira ko ayikeneye, kubera iki wowe utahera kuri icyo ngo noneho uzamuhe impano y’uwo mwenda yifuza? Ugomba ariko kwitwararika ukamenya imyenda ibera umukunzi wawe, atari ukugenda ngo ugure ibyo ubonye byose.
5. Mugurire akuma gateka cyangwa se agashyushya icyayi
Nugurira umukunzi wawe aka kuma gashyushya icyayi bizatuma adatakaza imbaraga nyinshi kugirango akore icyayi, niba kandi atanagikunda bizatuma azajya agira imbaraga zo kukinywa kubera impano wamuhaye. Ikindi kandi, bizatuma umugabo wawe yishimira kugukorera icyayi igihe icyo ari cyo cyose .
6. Mugurire ikofi cyangwa se isaha
Impano nk’izi ni impano abantu batangiye gukundana cyangwa se guteretana bakoresha. Ibi byereka umuhungu/umukunzi wawe ko umwitayeho. Guha rero umusore mukundana cyangwa umugabo wawe ikofi bizatuma agira isuku mu mifuka ye kandi uko azajya ayikura mu mufuka agiye kuremo cyangwa kwishyura azajya ahora akwibuka.
Subscribe to: Post Comments (Atom)


text:
RFTC yaguze bisi nini zizorohereza abafite ubumuga n’abanyantege nke
Ikigo gitwara abagenzi kizwi nka RFTC cyamaze kugeza mu Rwanda imodoka 20 zifite umwihariko wo kuba zirimo imyanya yagenewe abafite ubumuga n’abanyantege nke, aho zinitezweho kugabanya igihe abantu bamara ku byapa bategereje imodoka.
Buri modoka yagenewe gutwara abagenzi 70, aho 40 muri bo bagenda bicaye abandi 30 bakagenda bahagaze. Zifite umwihariko wo kuba harimo imyanya yagenewe abafite ubumuga n’abanyantege nke.
Umuyobozi Mukuru wa JALI Holidings, Twahirwa Ludoviko Louis, yavuze ko hari izo modoka ari zimwe mu zatumijwe, aho mu nzira hari izindi zitaraza, zose hamwe zikaba ari 51.
Yagize ati “Zigiye gukemura ikibazo cy’abantu benshi wasangaga ku byapa cyane cyane nka Gatsata tujyanyeyo imodoka 11, imodoka 11 inshuro 1 zitwara abantu 700, coaster 10 inshuri 1 zatwaraga abantu 200, urumva ko zikubye hafi inshuro 3, bivuze ko icyo gihe ikibazo kizakemuka ntawe uzongera gutinda ku cyapa.”
Umuyobozi wungirije mu Mujyi wa Kigali ushinzwe iterambere ry’ubukungu, Busabizwa Parfait, yavuze inzira zigaragaramo ibibazo ari zo zizibandwaho.
Ati “Zizongerwa mu nzira zari zifite ibibazo, harimo Nyamirambo, Gatsata, Kagugu na Gisozi, Kinyinya ndetse na Kimironko. Aho ni ho twari dufite ibibazo. Bisi zari zihari ariko abantu ni benshi, nk’uko mubizi umujyi urakura ni ko rero n’abantu baba bagomba gufata ingamba kugira ngo bagende mu buryo bwihuse kandi bwiza.”
Imodoka zari zisanzwe wasangaga nta myanya yagenewe abafite ubumuga zifite, kuri izi nshya, iyo myanya ikaba yarateganyijwe, abagenzi bakaba basabwe kuzajya baharira iyo myanya abo yagenewe.
Umuyobozi Mukuru wa JALI Transport Ltd, Twahirwa Innocent, yagize ati “ Urabonako harimo intebe 4 zagenewe abantu bafite ubumuga, icyo dusaba abagenzi ni uko mu gihe hinjiye umugenzi ufite ubumuga, mu by’ukuri uwicaye muri iyi ntebe aba agomba kumuhagurukira, kuko ni bo zigenewe, ikindi zigenewe abadamu batwite.”
Buri modoka ifite ifite agaciro ka miliyoni zigera ku 120 z’amafaranga y’u Rwanda.


text:
Isomo rya 1: Mwene Siraki 44, 1.9-13
Mureke dusingize abantu bacu b’ibyamamare, ba bakurambere bacu uko ibisekuru byabo byagiye bisimburana. Hari kandi n’abibagiranye burundu, barazimira nk’aho batabayeho, bahinduka nk’aho batigeze babaho, kimwe n’abana babakurikiye. Nyamara ariko dore abantu baranzwe n’ineza, ibikorwa byabo by’ubutungane ntibyibagiranye. Ababakomokaho bakomeza umurage mwiza, ari wo uranga n’urubyaro rwabo. Ababakomokaho bibanda ku masezerano, bakayatoza n’abana babo. Urubyaro rwabo ruzabaho iteka, n’ikuzo ryabo ntirizasibangana.
Zaburi ya 149, 1-2, 3-4,5-6a.9b
R/Uhoraho ashimishwa n’umuryango we.
Nimuririmbire Uhoraho indirimbo nshya,
mumusingirize mu ikoraniro ry’abayoboke be.
Israheli niyishimire Uwayiremye,
abahungu b’i Siyoni bahimbazwe
n’ibirori bakorera umwami wabo.
Nibasingize izina rye bahamiriza,
bamuvugirize ingoma n’inanga.
Kuko Uhoraho ashimishwa n’umuryango we,
ab’intamenyekana akabahaza umukiro.
Bayoboke be nibahimbazwe no kumukuza,
ndetse bavugirize impundu no ku mariri yabo;
bakore mu gahogo barata Imana.
Ngiryo ishema ry’abayoboke b’lmana!
Ivanjili ya Mutagatifu Mariko 11,11-25
Muri icyo gihe, Yezu amaze kwakiranwa impundu nyinshi agera i Yeruzalemu, yinjira mu Ngoro y’Imana. Amaze kwitegereza byose hirya no hino, umugoroba ukubye arasohoka, ajyana na ba Cumi na babiri i Betaniya. Bukeye, bahagurutse i Betaniya, Yezu aza gusonza. Akiri kure, arabukwa igiti cy’umutini gifite amababi, ajya kureba ko hari imbuto yakibonaho, acyegereye asanga ni ibibabi bisa, kuko kitari igihe cyacyo cyo kwera. Abwira icyo giti ati «Ntihakagire umuntu urya imbuto zawe ukundi!» Ubwo abigishwa be baramwumvaga.
Baragenda bagera i Yeruzalemu. Yezu yinjira mu Ngoro y’Imana, atangira kwirukana abacuruzi n’abaguzi barI mu Ngoro; ahirika ameza y’abavunjaga amafaranga, n’intebe z’abacuruzaga intima, kandi abuza abikoreraga imitwaro kwahuranya ikibuga cy’Ingoro. Nuko abigisha ababwira ati«Mbese ntihanditswe ngo ‘Inzu yanjye izitwa inzu yo gusengerwamo n’amahanga yose, naho mwebwe mwayigize ubuvumo bw’abambuzi!’» Abatware b’abaherezabitambo n’abigishamategeko ngo babimenye, bashaka ukuntu bamwicisha ariko bakamutinya, kuko rubanda rwatangariraga inyigisho ze. Bugorobye, Yezu n’abigishwa be bava mu mugi.
Mu gitondo bahita, babona wa mutini wumye kugeza mu mizi. Petero yibuka ibyabaye maze abwira Yezu ati «Mwigisha, cya giti wavumye dore cyumye cyose!» Yezu aramusubiza ati «Nimwemere Imana! Ndababwira nkomeje ko uwizera Imana ashobora kubwira uriya musozi ati ‘Shyiguka aho wirohe mu nyanja’, niyizera adashidikanya ko ibyo avuze biba, bizaba. Ni cyo gituma mbabwira nti ‘Icyo musabye cyose musenga, mwizere ko mugihawe, kandi muzagihabwa.’ Kandi igihe muhagaze musenga, mujye mubabarira uwo mwaba mufitanye akantu, kugira ngo namwe So wo mu ijuru abababarire ibicumuro byanyu. »


text:
MENYA NIBI IGICE CYA 2: KUNESHA BISABA KURWANA
Umwe mu bigeze kuba umusirikare yaravuze ati: “ntibishoboka ko uba umusirikare mwiza mu gihe udafite kwihangana”. Iri jambo “kwihangana kugeza ku butsinzi”, naryumvise neza igihe narimfite ikizamini cy’ishuri muri kaminuza kandi kinsaba kugitsinda byanga byakunda. Kuko numvaga ko gutsindwa iryo somo bishobora kuzagira ingaruka ku buzima bwanjye bwose, niriwe niga, ndara niga mbese byansabye gusa n’uwiyanze kuko nirengagije kuryama n’izindi nyungu nari nsanzwe mbonera muri uwo mwanya.
Urebye bisa nkaho nta tandukaniro rihari kubyerekeye kuba umukritso w’ukuri, kuko ijambo ry’Imana niryo rivugako nta muntu numwe mu isi waba umukristo nyakuri mu gihe ataragira Ibyo areka bishimisha kamere ye ariko bitanezeza Imana! (2Timoteyo2:4)
Bizagusaba gukora (kurwana) nkuko bitegetswe kugirango utsinde
Umugabo witwa Rick Warren (usome Riki Wareni) mu gitabo cye yanditse kitwa “Ubuzima bufite intego” yavuzeko umuntu akwiriye kuringaniza intego z’ubuzima bwe. Mubeho ubuzima bwanyu nk’abantu bashYira mugaciro mwe kubaho nk’abatazi agaciro ku ubuzima ahubwo mubeho nk’abazi icyo ubuzima aricyo (Abefeso 5:15). Kugirango wumve neza impamvu yo kurwana, nuko umurezi w’abana b’Imana ariwe satani ahora azerera nk’intare ashaka uwo yaconcomera (1Petero5:8).
Ese ujya wibaza icyo urwana nacyo? Kuki aringobwa kurwana? Ese niki nkwiriye kurwanisha ngo ntsinde?
Mu by’ukuri ntabwo umuntu uwo ari wese yashobora kugera ku kintu runaka niba atarabipanze neza ngo atekerezeko ashobora guhura n’imbogamizi zamusubiza inyuma nazo ngo azishakire uburyo zizakemuka. Yesu yaravuzengo umuntu ugiye kubaka akwiye kubanza gutegura ibizajya ku nzu byose kugirango naba agejeje hagati itamunanira hanyuma agasekwa kandi yari yaratangiye kuyubaka ugasanga yaruhiye ubusa. (Luka 14:28-30)
Hari ibintu buri mu kristo wese akwiye kwibaza kugirango arangize urugendo rwe amahoro. ese uwo turwana ninde? afite izihe mbaraga? arwana ate? arwanisha iki? ….. nibindi byinshi wakwibaza byagufasha gutsinda umwanzi (satani).
Turwana nande? “kuko ibyo turwana nabyo atari abantu, ahubwo ni ibinyabutware n’ibinyabushobozi, ni ibihangange bitegeka iyi si y;umwijima, ari byo za ngabo zigira nabi ziba ahantu ho mu ijuru [mu kirere] (Abefeso 6:12). Aya magambo uwayasesengura yatwara igihe, gusa kimwe cyo ukwiriye kumenya nuko turwana na satani (umwuka mubi) ndetse n’ingabo ze (abadayimoni). Iyi myuka mibi ifite imbaraga n’ubushobozi nicyo gituma umuntu wese utari muri Kristo Yesu atashobora kunesha iyi myuka mibi yose, ningombwa ko usaba Kristo Yesu akaguha imbaraga zinesha.
Kuki aringombwa kurwana? Bwambere dukeneye kurwana kuko abo turwana nabo si abantu, turwana na satani ndetse n’ingabo ze ( abadayimoni) kandi satani n’abadayimoni bafite ubutware ndetse bafite ubushobozi kandi bo ntibahwema kuturwanya mu gihe cyose mu mwanya uwo ari wose! Iyi ntambara yo muburyo bw’umwuka irakomeye cyane nicyo gituma dukwiye kwemera kubabara (kurwana mu buryo bw’umwuka) kuko hariho bamwe yanesheje akoresheje uburiganya bwe, tube maso twirinde niba dushaka ishimwe rizava ku Mana nkuko ijambo ry’Imana ribivuga. (Abakolosayi 2:7). Umwami azambwira abari iburyo bwe ati”nimuze mwebwe abo data yahaye umugisha, muragwe ubwami bwabatunganirijwe uhereye ku kuremwa kw’isi (Matayo25:34). Aya magambo nayo ari mu mpamvu abarwanyi (abakristo), batarambirwa kurwana, ahuwo bakihanganira byose.
Tugana kumusozo ndagirango twongere twibukiranye intwaro buri wese akwiriye kuba afite nk’umusirikare mwiza wa kristo unesha: Agakiza, Gukiranuka, Ukuri, Kwizera, Ijambo ry’Imana, Kuvuga ubutumwa bwiza, Amasengesho y’uburyo bwose kandi asengeshejwe Umwuka, Kuba maso (Abefeso 6:13-18).
Kugirango unesha ukwiye kuba wambaye izi ntwaro zose, kandi zose zirakoreshwa mu gihe gikwiriye.
Unesha azaragwa byose, nanjye nzaba Imana ye nawe abe umwana wanjye. (Ibyahishuwe 21:7)
Shalom!
Umwanditsi TURATSINZE Rodrigue.
150 total views, 4 views today
1 COMMENTS
-
Amen Imana iguhe imigusha kubwo uru rwandiko rutwibutsa kurwana kd twihanganye


text:
Rukanika Jean Leonard, Umuyobozi wa Sendika y’Ababakozi bo mu butegetsi bwite bwa Leta (STAP) mu Rwanda, ishamikiye ku rugaga rw’Abakozi mu Rwanda (CESTRAR) avuga ko nta mukozi wa Leta uzongera kwirukanwa arenganyijwe.
Rukanika mu kiganiro na Rwandanews24 yavuze ko abakozi b’ama Sendika basanzwe bahari mu bigo binini n’ubwo batakoraga ibigaragara ariko batangaga umusaruro, ariko kuri ubu Sendika irimo kubaka inzego kuva ku rwego rw’Akagari ngo ntihazagire umukozi uwariwe wese urengana.
Ati “Abakozi b’ama sendika basanzweho ariko bakoreraga mu bigo binini nko mu ma koperative y’abahinzi b’ibyayi ni ama kawa barahari kandi batangaga umusaruro n’ubwo utagaragaraga, gusa hari uturere batagiraga ama Komite none tugiye gushyiraho Komite zayo kuva ku rwego rw’Akagari kugeza ku rwego rw’igihugu kuko ari Uburenganzira bw’Umukozi guhagararirwa, ndetse n’umukoresha akajya akorana ni abakozi bahagarariye Sendika kuko hari uwitwaza ububasha akakurenganya ku giti cye abitewe n’imyumvire cyangwa kutamenya amategeko agenga abakozi.”
Akomeza agira ati “Hari amategeko atuma umukoresha atarenganya umukozi, n’umukozi akaba atarenga kubyo amategeko amwemerera, niyo mpamvu ya Sendika kuko icyo ibereyeho nta mukozi urenganywa, binafasha umukozi gutanga umusaruro kuko aba aziko arengewe, ibi binorohera umukoresha kuko iyo hari ibibazo byabonetse binyura muri ya Komite ya Sendika ikabiha umurongo bigatuma umukoresha abona icyo aheraho afata icyemezo.”
Rukanika akomeza avuga ko impamvu bizeye ko nta mukozi uzongera kwirukanwa ku karengane ari uko hari amategeko amurengera ndetse hakaba hari na komite ya Sendika izajya ibanza gusuzuma ikibazo cye n’umukoresha ngo hatabaho akarengane.
Ati “Nta mukozi uzongera kwirukanwa bitanyuze muri Komite ya sendika y’Abakozi y’aho akorera, ngo abyuke abone ibaruwa y’umukoresha imwirukana nta Dosiye kuko byarangwagamo akarengane kenshi.”
Rukanika agira inama abakozi baba baramaze kwirukanwa batarabasha kugana Sendika ko bagana Ubutabera bukabarenganura.
Rukanika mubyo yishimira harimo kuba Abayobozi b’Igihugu barashyize imbere ku rwanya akarengane no kuba bumva impamvu batorewe.
Ati “Turishimira ko Abayobozi bo mu nzego za Leta bumva impamvu batorewe cyane abo ku rwego rw’Uturwere no kuba barashyize imbere kurwanya akarengane na ruswa nidufatanya tuzabasha guhangana n’akarengane kakorerwaga abakozi.”
Urugaga CESTRAR ari narwo rushamikiyeho Sendika STAP n’andi mas endika rwavutse muw’i 1975 ari nawo mwaka rwaboneyemo ubuzima gatozi rwo ni ama Sendika arushamikiyeho yose.
Ni kenshi hagiye hakunda kumvikana imanza Leta yagiye itsindwa biturutse ku iyirukanwa ry’Abakozi ridakurikije amategeko bagana inkiko bakayitsinda, iyi Sendika ikaba izatuma imanza Leta yashorwagamo ni abakozi zizajya zikemuka mu mucyo.


text:
Isubirwamo riremereye Gufata Amashashi yo guhaha
Ibisobanuro birambuye
Ibiranga ibicuruzwa
Imifuka yamamaza idoda idoda ikorwa kuva 50-100 GSM isubirwamo idasubirwaho polypropilene (PP) kugirango ikore igiciro cyinshi, gishobora gukoreshwa muburyo butandukanye bwimifuka itwara plastike hamwe namashashi yimyenda.Ibi bidukikije byangiza ibidukikije, uburemere buremereye bwo gutwara, imifuka myinshi ikoreshwa ni amahitamo meza yo gupakira.
Umufuka wumuguzi wumuntu wirata yubatswe muburyo bukomeye.Amaboko arashobora kudoda cyangwa gushyirwaho ubushyuhe.Imifuka idoda irashobora gushirwa kumurongo cyangwa kudashyirwa kumurongo.Umufuka wometseho udoda urashobora gucapa amabara meza.
Ibicuruzwa Ibisobanuro
Igicuruzwa Cyiza Cyiza Cyiza Cyakoreshwa Cyane Gufata Ubusa Ikirangantego Ibara ryamabara atandukanye Custom PP idakosowe
Ibikoresho: Imifuka idoda ikozwe muri 80 g / m² idakoreshwa na polypropilene (PP) ibikoresho bisubirwamo kandi bifite umutwaro wo mu rwego rwo hejuru, imifuka yangiza ibidukikije, irakomeye, iramba, yogejwe kandi nibyiza muburyo bwo gutwara plastike imifuka n'imifuka.
Laminated Kuri Surface Cyangwa Ntabwo: Imifuka idoda irashobora guterwa cyangwa kutayirangiza, kandi urashobora guhitamo laminate hanze no imbere cyangwa kuruhande rumwe rwumufuka, niba uhisemo igikapu kitarimo imyenda, igikapu kizaba kibengerana, kirinda kandi irashobora gucapurwa amabara meza.
Imikorere ikomeye: Umufuka wubatswe muburyo bwa loop uburyo bukomeye, imikandara irashobora kudoda cyangwa gushyirwaho ubushyuhe, imifuka yimyenda idoda irashobora gutwara nka 10kg kandi imifuka yubushyuhe ifunze ubushyuhe irashobora gutwara nka 15kg.
Gusaba
Porogaramu Yagutse: Imifuka yo murwego rwohejuru irakoreshwa-kandi irakwiriye muminsi mikuru ya buri munsi kandi ikunzwe, biroroshye gutwara ibintu mugihe abantu barimo guhaha, gutembera cyangwa urugendo rwakazi, imifuka ntishobora gukoreshwa gusa nkumufuka wabitswe, ushobora gutwara imifuka ya tote, ariko kandi irashobora gukoreshwa mubirori byo kwizihiza isabukuru, ubukwe, kwiyuhagira abana, ibirori bya Noheri, ibirori bya karnivali nibindi bihe.
Inzira y'ibicuruzwa:Hariho uburyo bubiri bwo gukora, harimo gukora imifuka no gucapa.Gukora imifuka harimo kudoda no gushyirwaho ubushyuhe kugirango uhitemo.Gucapa harimo gucapa gravure hamwe no gucapa ecran kugirango uhitemo.
Igihe cyo kuyobora:Igihe Cyambere: 7-16 iminsi yakazi nigihe gisanzwe cyo gutanga, nyamuneka utegereze wihanganye kubicuruzwa byawe, niba ufite ikibazo kijyanye nibicuruzwa, kubuntu kutwandikira, urakoze.


text:
KIGALI – Raporo y’Urwego rw’Umuvunyi yohererejwe abanyamakuru ku wa 20 Nyakanga 2011, ivuga ko 98,7% ari bo bamaze kumenyekanisha umutungo wabo ku rwego rw’Umuvunyi.
Iyi gahunda yo kumenyekanisha umutungo yasojwe ku wa 30 Kamena 2011, ikaba ireba abayobozi bakuru b’igihugu, abayobozi mu nzego za Leta zinyuranye ndetse n’abakozi ba Leta bafite aho bahurira no gucunga umutungo n’Imali bya Leta.
Muri uyu mwaka wa 2011, Urwego rw’Umuvunyi rukaba rwaratangije uburyo bushya bwo gukoresha ikoranabuhanga mu kumenyekanisha umutungo, bityo bikorohera abarebwa n’iyo gahunda bose, baba abari hanze y’igihugu ndetse n’ababa mu gihugu.
Ubu buryo bushya bukoresha interineti ariko, bwagaragaje ingorane hamwe mu babukoresha, bigasobanurwa ko byatewe n’uko hari abataritabiriye amahugurwa yabisobanuraga, ndetse ugasanga abenshi barakoresheje ubwo buryo ku munsi wa nyuma, bityo ibibazo bahuye nabyo ntibishobore kubonerwa umuti hakiri kare.
Abamenyekanishije umutungo ku rwego rw’umuvunyi muri uyu mwaka wa 2011 ni abantu 6975, mu gihe abagombaga kumenyekanisha umutungo bose bangana na 7058.
Ku bijyanye n’ibihano bigenerwa abataramenyekanisha umutungo, madamu Mwiseneza Jeanne d’Arc ukorera Urwego rw’umuvunyi, yavuze ko bazabanza guhabwa umwanya wo gutanga impamvu zatumye batabikorera igihe.
Nyuma y’aho, urwego rw’umuvunyi ruzasuzuma niba izo mpamvu zifatika, abo impanvu zabo zitazemerwa bakazashyikirizwa Ubuyobozi bw’Inzego bakorera kugira ngo bafatirwe ibyemezo.
Ibihano biteganijwe ku bataramenyekanisha umutungo biri mu Itegeko Ngenga no 61/2008 ryo ku wa 10 Nzeri 2002 rigena imyitwarire y’abayobozi mu nzego za Leta, rivuga ibihano bihabwa umuyobozi wanze kumenyekanisha umutungo cyangwa yabeshe mu kumenyekanisha umutungo, no mu itegeko no 22/2002 ryo ku wa 09Nyakanga 2002 rishyiraho sitati igenga abakozi ba Leta mu gihe atakoze ibyo ashinzwe.
Abakozi bo mu Rwego rw’Umuvunyi, nabo bagaragariza umutugo Inteko Ishinga Amategeko umutwe wa Sena, bigakorwa buri mwaka.
http://www.izuba.org.rw/index.php?issue=579&article=24169


text:
Dore ibyiza byo kunywa mu rugero
Tariki ya 31 Kanama buri mwaka ku isi hose bizihiza umunsi mpuzamahanga wo kunywa mu rugero mu rwego rwo gushishikariza abantu kutanywa inzoga nyinshi.
Uyu munsi wizihizwa bazirikana ko inzoga ari ikintu kibi iyo zinyowe ku rugero rwo hejuru kuko zigira ingaruka ku buzima bw’abantu ndetse zikaba zabahitana.
N’ubwo ariko uyu munsi wizihizwa hagamijwe kubwira abatuye isi ko kunywa inzoga ku rugero rwo hejuru ari bibi, ntawatinya kuvuga ko inzoga ari n’ingirakamaro kuko ihuza inshuti, imiryango ndetse igacyuza ubukwe.
Urubuga dukesha amakuru ajyanye no kunywa inzoga mu rugero www.overdoseday.com ruvuga ko kunywa ukarenza ikigero cya Alukolo kingana na 5% iri mu nzoga ukarenza amacupa abiri uba urimo ushyira ubuzima bwawe mu kaga.
Uru rubuga ruvuga ko abantu bafata inzoga bagirwa inama yo kutanywa ku kigero cyo hejuru ndetse bakayinywa babanje kurya.
Iyo wariye bituma Alukolo nyinshi itagera mu bwonko nk’umuntu utariye, Ni yo mpamvu kunywa unarya bigabanya kuba wasinda.
Uru rubuga ruvuga ko kunywa mu rugero bituma umubiri ukora ibinure byo mu mubiri bidateza ibyago byo kurwara, kunywa mu rugero bikagabanya ibyago byo kurwara umutima.
Rusobanura ko kunywa mu rugero byongera imbaraga n’ubushake mu gukora imibonano. Inzoga yo mu bwoko bwa divayi yongera ubushake bwo kuryoherwa n’ibiryo (Appetit).
Kunywa mu rugero bituma ubwonko bwongera imbaraga bityo bigafasha mu kurinda kwibagirwa.
Uru rubuga ruvuga ko inzoga zigira ingaruka nyinshi ku buzima bwa muntu ndetse ko iyo zifashwe ku kigero cyo hejuru zangiza imwe mu myanya y’imbere mu mubiri ugatakaza ubushobozi.
Umugore ngo ntiyagombye kurenza icupa rimwe rya byeri (beer) ku munsi, mu gihe umugabo atagombye kurenza amacupa abiri ya byeri ku munsi. Ku bagore bakunda Divayi (wine) ngo umugore yagombye kunywa Divayi itarenze mililitiro 125 ni ukuvuga ikirahuri kimwe kiringaniye cya divayi ku munsi, naho umugabo ntarenze mililitiro 250, ni ukuvuga ibirahuri bibiri biringaniye ku munsi.
Uru rubuga ruvuga ko inzoga nyinshi zishobora kwangiza mu muhogo ugasanga umuntu araruka, zishobora kandi kwangiza imikorere y’imisemburo ya ‘insulin’ ubundi ifasha mu gusya isukari, kandi iyo uburyo bwo gusya isukari mu mubiri buhuye n’ikibazo, nibwo umuntu arwara indwara ya diyabete”.


text:
Mubikorwa byumusaruro, dukunze guhuza igenzura ryiza nogupakira, kugirango buri gitambaro kizasuzumwa, uyumunsi rero nzakwereka ibicuruzwa bifite inenge dukunze guhura nabyo, kandi nkwereke ubwoko bwibicuruzwa bitemewe gupakirwa mumasanduku. .
1.Isume yanduye
2.igitambaro cyimyenda
3.Ubudozi bubi
4. inenge
4. Gukata nabi
Ingano itari yo, GSM itari yo, ibara ritari ryo akenshi rigaragara mubice byose byibicuruzwa, bityo tuzakuraho ibyo bibazo mbere yo gupakira.
Twibanze ku kugenzura ubuziranenge !!!
Igihe cyo kohereza: Werurwe-29-2022


text:
Urubuga rwa Minisiteri y’Ubuhinzi n’Ubworozi dukesha iyi nkuru, ruvuga ko utwo dusimba tuboneka rimwe na rimwe ku mbuto, dukunda ikirere gihehereye.
Utumatirizi tubasha gukwirakwizwa no kugenda ubwatwo tuva ku giti kimwe tujya ku kindi, tunyuze mu muyaga, mu maguru y’inyoni, n’abantu ku bikoresho byo mu murima n’ahandi.
Nyuma yo guturagwa, utumatirizi tuba ari umuhondo wererutse ariko duhita dusohora umushongi w’umweru.
Iyo twangiza, utumatirizi tunyunyuza amatembabuzi y’igihingwa bigatuma gikura nabi n’imbuto zikaba zahunguka.
Utwo dusimba kandi ngo twanduza amababi n’amashami y’igihingwa bitewe na two ubwatwo cyangwa umushongi dusohora, dukurura uruhumbu rw’umukara, rubangamira igihingwa ari na rwo rukunze kugaragara nk’ikibazo.
Nyamara utumatirizi dushobora kwirindwa no kuturwanya, hakonorerwa ibiti bituma amashami adapfukiranwa bityo umuti wica udusimba waterwa ukabasha kugera ahantu hose.
Hari ukugabanya uburebure bw’amashami kugira ngo adakoranaho kuko ngo bituma ibiti bifite utumatirizi bitanduza ibitadufite.
Gukorera neza ibiti bibagarwa kuko ngo bituma ibyatsi bibi bishobora gukwirakwiza utu dukoko bigabanuka.
Gusukura neza ibikoresho byakoreshejwe mu murima urwaye kugira ngo bidakwirakwiza utumatirizi mu wundi murima.
Gutera imiti yica udusimba buri nyuma y’iminsi 10, uyisimburanya kandi wibanda cyane ko umuti ugera ku ruhande rwo munsi ku mababi.
Imiti ikoreshwa harimo Alpha Cypermethrine, Lambdacyhalothrine, Abemactin, Imidachloprid na Acetameprid (Aster Extrim).
Imyembe yarwaye utumatirizi umusaruro ugabanukaho kimwe cya kabiri cy’uwari usanzwe.
Gusarura bikorwa nyuma y’iminsi 30 umuti utewe kugira ngo utagira ingaruka ku bantu bari burye umwembe.


text:
KU WA GATATU W’ ICYA XI GISANZWE UMWAKA A, 21 KAMENA 2017
Amasomo: 2 Cor 9, 6-11; Z 111, 1-2.3-4.9; Mt 6, 1-6.16-18.
Bakristu namwe mwese bantu b’umutima ushakashaka Imana, ndabaramukije mu rukundo rwa Kristu Umucunguzi wacu: ineza ye n’amahoro bye nibibasakaremo kandi bisendere ubuzima bwanyu, maze abababona bose bakurizeho gutaraka basingiza Imana.
Kiliziya Umubyeyi wacu, ibicishije muri liturujiya yayo y’Ijambo ry’Imana, uyu munsi irararikira abana bayo n’abandi bose b’umutima mwiza, kongera kwibuganizamo imigenzo myiza y’urukundo, ubugiraneza, ubugwaneza n’ubuntu. Ubugiraneza n’ubuntu ni umutima w’urukundo, urukundo rukaganisha buri gihe ku bugwaneza kuko nta muntu wuje urukundo urangwa n’umunabi cyangwa ngo abe Basekanimbereka! Ubiba urukundo asarura urukundo ubugiraneza n’ubugwaneza, na ho ubiba urwango agasarura urwango n’ubugiranabi, ni yo mpamvu Pawulo Mutagatifu yibutsa ko “uwabibye ubusa asarura ubusa, na ho uwabibye byinshi agasarura byinshi”, bityo agashishikariza buri wese mu rugero rwe gushyigikira umurimo wa gitumwa akora mu kebo Imana yamuhaye, kugira ngo ingoma y’ineza n’urukundo by’Imana bisakare hose, kugera mu mpera y’isi.
Mu mateka y’umuryango w’Imana ari wo Kiliziya, kuva mu ntangiriro, hagaragaye abantu b’intwari bagiye bashyigikira ubutumwa bwayo bifashishije ubukungu Imana yabahaye na n’ubu kandi Kiliziya ibeshwaho n’ubuntu bw’abana bayo. Ni yo mpamvu izi mpanuro za Pawulo Mutagatifu buri wese akwiye kuzigira ize maze Imana igashobora kurokora abantu benshi mu nzara za Sekibi ibigirishije ubutumwa bwa Kiliziya.
Gutanga Imfashanyo kugira ngo ubutumwa bwa Kiliziya bugende neza, ni igikorwa cy’ubupfura Yezu ashima, gusa Yezu aributsa ko bitagomba kuba impamvu yo kwiyamamaza, kuvuza iyabahanda ngo bimenywe na bose nk’uko ab’indryarya babigenza, kuri Yezu abo baba bashyikiriye ingororano yabo. Iyi nama kandi ireba n’ibindi bikorwa nko gusenga no gusiba: byose nibikorwe mu bwiyubahe, mu bwicishe bugufi, mu ibanga no mu inyurabwenge rikwiye.
Bakristu namwe bantu b’umutima ushaka Imana icyampa ngo twese tumenye ko ubukungu n’umunezero bibarizwa kwa Nyagasani, maze ibyo yaduhaye tubikoreshe tumufasha kwamamaza Inkuru nziza ye! Icyampa ngo twese tube abanyampuhwe maze tugendane ishema n’ubwemarare mu Mana! Ngiyo inzara nkuye muri liturujiya y’ijambo ry’Imana uyu munsi! Wowe se usigaranye iki?
Nkwifurije umugisha w’Imana mu rugamba rwo gufasha Imana kwamamaza Umukiro w’iteka unyuze muri Kiliziya yayo!
Padiri NKUNDIMANA Théophile


text:
Mu nyandiko uwitwa cyangwa uwiyita Jean Paul Romeo Rugero yise “INTAMBARA VS AMATORA: TUJYA KU NTAMBARA RYARI?” uyu mugabo avuga utugambo twinshi tuvangavanze ngo aha arifuza gutanga amasomo ku ntambara, kubisobanura bikamubera ingutu, ariko agasoza agwa ku ijambo ashaka gutambutsa twahinira muri izi ngingo zikurikira :
- Romeo aragaba igitero cy’ubwiyahuzi ( attaque suicide) ku ishyaka ISHEMA ry’u Rwanda
- Arafasha FPR gucengeza iterabwoba mu Banyarwanda abumvisha ko nta revolisiyo ishoboka kuko ngo uwabatsinze ntaho yagiye
- Atewe ikibazo ngo n’uko ISHEMA ririmo abatutsi kandi ryakumvikana n’abatutsi
- Arahamagarira abasore b’Abanyarwanda kwishora mu ntambara isesa amaraso atakoreye inyigo (study)
Muti gute?
- Kugaba igitero cy’ubwiyahuzi (attaque suicide) ku ishyaka ISHEMA ry’u Rwanda.
Mu nyandiko ya Romeo aragaragaza ko ngo yababajwe n’uko mu kiganiro kuri radio Ijwi rya Rubanda cyabaye tariki ya 15 Ugushyingo 2014, Jotham Rwamiheto yahaswe ibibazo akananirwa kwisobanura ku byerekeye inzira yo gufata intwaro yakanguriraga Abanyarwanda. Reka twibutse ko igihe tugezemo atari cya gihe cya za 1990 aho abanyapolitiki bakoreraga mu bwiru’ abantu bakabakurikira buhumyi kugeza n’aho bashyigikiye FPR batazi uko bigenze! No mu myaka 20 ishize hari abanyapolitiki bakomeje kubwira abantu ngo “tubibabereyemo”. Ibiki ??? Ntibagaragazaga umushinga bafite ndetse ngo banerekane uruhare buri wese akwiye kuwugiramo. Uko byagenze ibara umupfu.
Mu kiganiro Romeo avuga, jye nafashe umwanya uhagije nsobanura impamvu ishyaka Ishema ry’u Rwanda ryahisemo gushyira imbere inzira y’amahoro ishingiye ku matora cyangwa revolisiyo ya rubanda. Ibisobanuro natanze bishingiye ku bushakashatsi bwimbitse bwakozwe n’ishyaka ISHEMA ry’u Rwanda ribitewemo inkunga n’umuryango mpuzamahanga witwa AIPAD (Association Internationale Paix et Démocratie) ufite icyicaro i Paris mu Bufaransa.
Rwamiheto we avuga ko mu Rwanda revolisiyo ya rubanda itashoboka , ngo ko hashoboka intambara y’amasasu gusa. Abajijwe inyigo yabikozeho ati “ntayo”. Abajijwe uburyo ibyo avuga bishoboka ati “si ndi umunyapolitiki”!!! Ikibabaje ni uko Rwamiheto yasabaga ishyaka ISHEMA, Abataripfana ndetse n’Abanyarwanda bose kureka ibikorwa iri shyaka ryatangiye bakayoboka inzira we ashaka ariko aterekana uko ifunguye n’uko abantu bayinyuramo. Nyamara biragaragara ko ibikorwa by’ISHEMA aribyo bitanga icyizere cyo gufasha u Rwanda kuva mu kaga rurimo, ndetse hagacika burundu umuco wa “vaho njyeho” wimakajwe hagati y’abahutu n’abatutsi. Birumvikana ko mu gihe ISHEMA rifite umushinga risobanura neza, abanyarwanda batazemera ko hari umuntu uza ababwira ngo nimureke ISHEMA muze mbereke ahandi mbajyana kandi na we ubwe yigaragaza nk’utazi aho ahagaze n’aho yerekera.
Ikindi kibazo cyabayeho ni uko Rwamiheto amaze gushima no kwemera ko ISHEMA rikora umurimo mwiza wo kumara ubwoba abaturage, yananiwe gusobanura impamvu inyandiko ye igaragara nk’itera ubwoba Abanyarwanda ndetse ikaba yunganira ideology ikoreshwa na FPR igambiriye ko Abanyarwanda batashira ubwoba ngo bayivudukane!
Uyu musore Romeo wagaragaraga muri studio ntiyagize ubutwari bwo gufata ijambo ngo yunganire umuvandimwe Rwamiheto niba koko bumva ibintu kimwe, ntiyigeze anasaba ko haba ikindi kiganiro ngo iyo ngingo tuyigarukeho, ahubwo na we yihutiye gushishimura inyandiko idasobanutse yikoma ISHEMA. Iki ni igitero cy’ubwiyahuzi Romeo akoze nk’uko ngiye kubigaragaza.
Uwitwa cyangwa uwiyita Jean Paul Romeo Rugero yatangiye kumenyekana mu gihe gito gishize aho yatangiye kujya yandika inyandiko nyinshi cyane zisenya, zisesereza ,zisebya kandi zandagaza abanyapolitiki b’abasaza . Ikibabaje ni uko mu kugaba ibitero kuri aba banyapolitiki bakuze, ntibyabaga bya bindi byo kunenga ikosa ugamije kubaka, ahubwo yabaga agamije gucisha umuntu bugufi gusa no kumwangisha rubanda. Imvugo nyandagazi yabinyuzagamo yerekanye ko Romeo yubahuka cyane ku buryo ntawe acyubaha. Ibi bitandukanye n’amahame ya demokarasi duharanira: biragayitse kwikoma umuntu cyangwa kumutesha agaciro witwaje ko afite ibitekerezo utemera. Ikibazo cya Romeo ni aha kiri: aba Bakambwe baramwihoreye yigira igikenya mu isesengura ryuzuyemo ubusa none arishuka ko ashobora gukururira Ishyaka Ishema muri ubwo busa bw’amatiku. Cyakora namugira inama yo kutikorereza Abataripfana kuko bo bazi neza ibyo barimo bakaba nta kindi biyemeje kwitangira uretse gufasha rubanda kwibohora ku ngoma y’igitugu n’iterabwoba ya FPR Inkotanyi. Bityo rero Abataripfana ntibashobora kwihanganira Inkonkobotsi zitagaragaza uwo zikorera, ngo zisobanure ku buryo bwumvikana gahunda nzima zaba zikurikiranye, ahubwo bikaba bigaragara ko zigambiriye gusa gusenya ibyiza abandi bageze kure bubaka.
2.Arafasha FPR gucengeza iterabwoba mu banyarwanda ko nta revolisiyo ya rubanda ishoboka, ngo kuko uwabatsinze ntaho yagiye
FPR yabaye indashyikirwa mu kwica no gutera ubwoba abaturage. Ikiba kigamijwe ni ukumvisha abaturage ko Inkotanyi arizo zifite ubutegetsi kandi ko ntawe uzongera kubuzambura kuko ngo nta n’uwazirwanya ngo azitsinde. Ikibazo gikomeye ni aha kiri. Hari abatari bake bakiriye iyi ngengabitekerezo bati koko nta kindi cyadukiza FPR atari amasasu. Abareba hafi ntibashobora kugira ikindi batekereza, niyo mpamvu badashobora no kwicara ngo bige uko iyo ntambara yakorwa ahubwo bashimangira igitekerezo ngo FPR yarabivuze nta kundi byagenda.
Twibuke neza ko ikintu cyatumye abahutu bamara imyaka irenga 400 mu bucakara bashyirwagaho n’ingoma ya gihake, ni uko abami bari baremeje buri munyarwanda ko u Rwanda rugomba gutegekwa n’ ibimanuka byaturutse mu ijuru bizanywe no gutegeka no guhaka abahutu, maze bo bakaba bararemewe gutegekwa no kuyoboka. Mu gihe revolisiyo yatangiraga gutegurwa mu myaka ya za 1950, abahutu benshi bari bashyigikiye umwami kuko bumvaga ko ngo u Rwanda rutabaho rudafite umwami, ababyeyi ntibabyara badafite umwami, inka ntizakamwa… Habaye ubutwari bukomeye bw’abarwanashyaka nka Gregoire Kayibanda na bagenzi be bafashije rubanda kumva ko ubutegetsi butavukanwa n’agatsiko k’abatutsi bari ku ngoma ko ahubwo buri mu maboko ya rubanda ishobora kwihitiramo abategetsi bayinyuze.
Uyu munsi wa none, ubutegetsi bwa FPR ntaho butanira na gihake: hari abaturage bemeye ingengabitekerezo ko nta wakura FPR ku butegetsi, ngo kereka ayirushije ubukana bwo kurimbura abaturage benshi akoresheje amasasu, ibifaru n’amabombe. Muri iki gihe icyo abanyarwanda bakeneye ni abalideri (leaders) bafasha abaturage kumva imbaraga bifitemo, bakava mu bwoba bakazikoresha mu guharanira uburenganzira bwabo kandi bagashirwa bahiritse ubutegetsi bushingiye ku iterabwoba rya FPR.
3.Atewe ikibazo ngo n’uko ISHEMA ririmo abatutsi cyangwa ryumvikana n’abatutsi
Romeo yarakugendeye afata ifoto Padiri Nahimana Thomas yifotoje hamwe n’abanyarwanda mu minsi ishize ubwo yari mu butumwa bw’ishyaka Ishema mu gihugu cya Australia. Icyababaje Romeo ngo ni uko kuri iyo foto hariho umuhungu wa Kayumba Nyamwasa . Romeo avuga ko ISHEMA ryatangiye ryigaragaza nka PARMEHUTU none ararinenga kwifotozanya n’umuhungu wa Nyamwasa! Nashatse akantu k’ubwenge kari aha ndakabura. Icyo PARMEHUTU yaharaniraga ni ugukura rubanda rugufi ku ngoyi ya gihake. PARMEHUTU yarimo abahutu n’abatutsi. Kuba umuyobozi w’ ISHEMA yemera kwifotozanya n’umwana utotezwa na FPR kimwe na twe twese Romeo akabibonamo ikibazo na byo birerekana ko isesengura rye ntaho ryageza Abanyarwanda. ISHEMA rishishikajwe no guharanira ineza y’abanyarwanda bose, cyane cyane abakandamijwe n’ubutegetsi bubi bwa FPR kandi ntiriheza uwo ari we wese kuko ritagamije gushimisha Romeo. Nibimenyekane neza ko Ishema ridateganya kuryoza abana ibyaha bya ba se na ba sekuru nk’uko Romeo abyifuza. Niyo mpamvu rihora rishyira imbere ko hakenewe « Nouvelle génération » y’Abalideri bataboshywe n’amateka y’u Rwanda kubera uruhare bagize mu guhemukira Abanyarwanda. Na Ange KAGAME ubwe aramutse yibonye muri izi gahunda nziza z’Ishema , agasaba kuryinjiramo nta buhendanyi, Abataripfana bamwakirana ubwuzu ! Utabyumva nkatwe yihangane.
4.Romeo arahamagarira Abasore b’Abanyarwanda kwishora mu ntambara zisesa amaraso atakoreye inyigo (study).
Mu gusoza inyandiko ye, Romeo aremeza ko intambara y’amasasu yonyine ariyo ishobora kudukiza FPR. Hari ikintu mu kinyarwanda twita gupfa kwivugira gusa. Iyi mvugo ikoreshwa iyo umuntu avuze ibintu bigaragara neza ko atabitekerejeho. Ukoresheje iyi mvugo bamucira umugani ugira uti ‘ururimi ntacyo rupfana n’umuntu’. Ibi biragaragarira aho Romeo, nk’umuntu watangiye inkuru ye atubwira ko ari igihangange mu buhanga bw’intambara, mu kuyitegura no kuyirwana, bityo agatuma dukeka ko agiye kutubwira uko ishoboka, nyamara we agasoza atubaza ngo ‘tuyirwane gute’ !? Ibi ni byo bita kwiganirira cyangwa guteta mu bikomeye.
Romeo aramutse atari kwiganirira yaba ari umugome, umugambanyi cyangwa se byombi hamwe. Ni gute wahagurutswa no kwemeza abanyarwanda ko intambara y’amasasu ishoboka muri iki gihe, warangiza ukababaza ngo tuyirwane gute kandi ari wowe uri kubigisha ibyayo ? Ibi byatumye nkubita agatima ku nkuru http://ikazeiwacu.fr/search/Kuburira%20Abanyarwanda yasohotse mu kinyamakuru Ikazeiwacu, ku itariki ya 13 Ugushyingo 2014,aho uwitwa cyangwa uwiyita Uwimana Joseph yaburiraga abanyarwanda abasaba ubushishozi bukomeye mu gihe hari abantu babahamagarira kujya mu mitwe ya gisilikari . Dore uko abivuga :
« Nyuma y’aya makuru y’imirambo Ikaze Iwacu yagiye ikora itohoza, ubu rikaba ryerekana koabantu benshi bicwa muri iyi minsi ari abantu bashimutwa na baneko ba DMI, bashuka abaturage cyane cyane urubyiruko bababwira ko bagiye kubajyana mu gisirikari cya FDLR na RNC. Iyo bamaze kwiyandikisha barabarundarunda maze bakabapakira amamodoka bakagenda ubutazagaruka, kubera ko nta nusezera umuryango we, kuko abo ba DMI bababwira ko bigomba kuba ibanga, kugira leta itazabica iryera.
Ibi bikorwa bibisha biri kubera cyane mu ntara y’amajyaruguru n’iy’iburengerazuba. DMI iri gukora iyi gahunda ngo mu rwego rwo kwikiza abo bita « umwanzi w’igihugu ». Banyarwanda, banyarwandakazi, mube maso, kandi mushishoze munirinde abantu babashuka ngo babajyanye mu gisirikari cya FDLR na RNC, kubera ko abaguye muri uyu mutego nibo tubona imirambo yabo mu kiyaga cya Rweru. Umuntu yasaba kandi aya mashyaka FDLR na RNC gushyiraho ingamba zihamye zo kurinda abayoboke bayo bari mu Rwanda no kunoza gahunda zabo zo gushaka abayoboke ».
Byaba ari agahomamunwa abanyarwanda bemeye gushorwa mu migambi batasobanuriwe bakisanga mu kaga batigeze batekereza.
Umwanzuro :
Hari inzira nyinshi zo guhindura ibintu mu Rwanda ariko zimwe muri izo ziragoye kurusha izindi. Ishyaka ISHEMA ry’u Rwanda ryavutse rije gutanga umusanzu wo gufasha abaturage gutekereza ku nzira iri mu bushobozi bwabo, abaturage bafitemo uruhare kuko aribo ba nyirubutegetsi, kandi ikaba isaba ibitambo bikeya kurusha izindi. Ni inzira y’amahoro ishingiye ku matora cyangwa revolisiyo ya rubanda. Koko rero Bibiliya ivuga ko hari ibintu bitatu umwana w’umuntu adashobora guhagarika :1) Imvura y’amahindu yazindukiye kugwa ; 2) Umukobwa washatse kurongorwa, 3) n’abaturage bahagurukiye gukora revolisiyo !
Hari abantu nka Romeo ahari batekereza bati nimube muretse mutazadutanga umushi. Uwo mushi Romeo amutanguranwa na nde ? Imyaka 20 yose ishize ISHEMA ritaravuka Romeo yari he ko atatanguranwe uwo mushi ? Ikidushishikaje kurusha byose ni uko akarengane kagirirwa Abanyarwanda karangira kandi vuba bishoboka. Naho gukomeza gutegereza ko hazaza MESIYA Romeo uzadutegurira intambara zisesa amaraso, akatwereka uko tuzirwana, ngo tukazitsinda zitishe abaturage, ndareba ngasanga hari abanyarwanda bakoreshwa n’ihahamuka rikaze, bo bakibwira ko babiterwa n’ubutwari cyangwa ubuhanga budasanzwe.
Imana tugira iwacu ni uko ibuye ryagaragaye ritaba ricyishe isuka!
Nimurebe iyi video
Chaste Gahunde
Umunyamabanga mpuzabikorwa
ISHEMA Party


text:
KANSERI Y’INKONDO Y’UMURA
Dusobanukirwe neza kanseri y’inkondo y’umura
Inkondo y’Umura ubundi ni igice cyo hasi kigize umura (nyababyeyi) cyangwa uterus mu ndimi zamahanga kigaragara birebewe mu bice by’imyanyandangagitsina y’umugore kandi ninacyo gituma iyo utwaye inda itavamo kuko gihora gifunze kandi gifunguka gusa igihe umubyeyi utwite yegereje igihe cyo kubyara cyangwa abyara.
Iyo rero ukoze imibonano mpuzabitsina idakingiye, ushobora kwandura virusi “Human Papilloma Virus /HPV”. Iyo uyanduye iragenda igafata kuri iyi nkondo y’umura hanyuma igatangira kuhamunga buhoro buhoro, igatuma uturemangingo tugize iki gice dukura kandi tukigabanya kuburyo budasanzwe aribyo bigera ku kigero gikabije bikavamo ikibyimba kinini cyane kigenda gikura uko imyaka igenda yiyongera kandi iyi kanseri igera aho ifata nibindi bice by’umubiri byingenzi , twavugamo impyiko n’umutima.
Umuntu ashobora kwandura iyi virusi itera kanseri y’inkondo y’umura ariko ntabimenye, ikazavamo kanseri hashize igihe kirekire. Iyi kanseri cyangwa se ikimungu cy’inkondo y’umura yibasira abagore n’abakobwa bari kukigero cy’imyaka hagati ya 15 na 48 kugeza kuri 55 mu Rwanda.
Iyi kanseri ni iya gatatu muri kanseri zihitana abagore benshi cyane ku isi aho abagore basaga 275,000 bapfa buri mwaka , muri bo 80% baba bari mu bihugu bikiri mu nzira y’amajyambere n’ u Rwanda rurimo.
Nakwandura nte agakoko ka virusi itera kanseri y’inkondo y’umura?
Udukoko dutera kanseri y’inkondo y’umura turimo amoko menshi atandukanye ,gusa hari udukunze gutera iyi kanseri kurusha utundi (HPV18 na HPV16).Inshuro nyinshi wandura iyi virusi binyuze mugukora imibonanompuzabitsina idakingiye cyane cyane abakobwa b’abangavu bayikora bakiri bato. Abagabo nibo bakunze kubika no kugira uruhare runini mu ikwirakwizwa ry’izi virusi.
Ese nibande bafite ibyago byo kurwara iyi kanseri?
Umukobwa wese cyangwa umugore utarafashe urukingo rwa kanseri y’inkondo y’umura akiri umwangavu;
Kuba uri umukobwa waratangiye gukora imibonano mpuzabitsina ukiri muto;
Umukobwa wese cyangwa umugore ukorana imibonanompuzabitsina n’abagabo benshi cyane cyane ukora umwuga w’uburaya.
Kugira umugabo uryamana n’abagore benshi;
Kuba uri umurwayi ubana n’ubwandu bwa virusi itera SIDA, uri umurwayi wa diyabete (igisukari), cyangwa urwaye izindi kanseri runaka;
Kuba ubana n’umugabo udasiramuye kuko kariya gahu ariko gakunze kubika izi virusi cyane, kabone nubwo waba utabana n’abagore benshi, bivugwa ko ubundi buri mwana iyo avutse, aba afite ziriya virusi.
Kuba uri umukobwa cyangwa umugore unywa itabi bituma ubudahangarwa bw’umubiri wawe bugabanuka bityo igihe wanduye virusi itera iyi kanseri, igufata byihuse.
Bimwe mu bimenyetso bya kanseri y’inkondo y’umura dusangamo:
- Kubona ibintu by’amatembabuzi bidasanzwe kandi binuka bisohoka mu gitsina
- Kuva amaraso mu gitsina
- Kubabara mugihe uri kunyara
- Kumva ubabara amaguru
- Kubabara mugihe cy’imibonano mpuzabitsina
- Guhorana uburibwe bw’umugongo
- Gutakaza ibiro cyane no guhora unaniwe
- Guhora wumva ubabara mu kiziba cy’inda
- Kubona imihango igihe utari uyiteze
- Kunyara cyane bya buri kanya kandi no gufunga inkari bikaba bitagishoboka
- Niba ugaragaza kimwe muri ibi bimenyetso, urasabwa kwihutira kujya kwa muganga kuko iyo iyi kanseri ivuwe mbere ikira kandi ugakomeza ukaba muzima.
Ni ryari nshobora kugaragaza ibimenyetso bya kanseri y’inkondo y’umura?
Mubusanzwe kugirango iyi ndwara igaragaza ibimenyetso bifata igihe kirekire.
1. Ku mugore ufite ubudahangarwa bw’umubiri n’abasirikare bahagije bo kurinda umubiri, bifata imyaka hafi 15-20 nyuma yo kwandura kugirango igaragaze ibimenyetso. Urugero; niba warakoze imibonanompuzabitsina idakingiye ukandura agakoko ka virusi (HPV18/HPV16) itera kanseri y’ inkondo y’umura ufite imyaka 23, bivuze ko uzagaragaza ibimenyetso mu myaka 38-43 kuzamura.
2. Ku mugore ufite ubudahangarwa bw’umubiri budahagije cyangwa afite abasirikare barinda umubiri bake tuvuge nk’umuntu usanzwe ubana n’ubwandu bw’agakoko gatera SIDA, urwaye diabete cyangwa izindi kanseri runaka, akenshi agaragaza ibimenyetso hagati y’imyaka 5-10 nyuma yo kwandura kandi abantu barwaye muri ubu buryo bafite imyaka mike yo kubaho y’ubuzima ugereranyije.
Nakwirinda nte kanseri y’inkondo y’umura?
Umukobwa wese w’umwangavu ugeze kumyaka 12, arasabwa gufata urukingo rwa kanseri y’inkondo y’umura rutangwa inshuro ebyiri, hagacamo intera y’amezi atandatu (6) hagati y’izo nkingo 2,kuko aribwo rukora kandi nibwo rubasha kukurinda neza. Ni byiza ko twumva neza akamaro ko gufata uru rukingo kuko bifite akamaro kanini cyane kandi ntangaruka rugira kubuzima bwawe. Uru rukingo ruterwa mu kuboko k’umukobwa kandi rutangirwa ku ishuri, niba utararufata cyangwa ufite inshuti yawe gerageza ushake uko wakikingiza.
Irinde gukora imibonanompuzabitsina idakingiye. Umugore arakangurirwa kwirinda kugirana imibonano mpuzabitsina n’abagabo benshi kuko byongera ibyago byo kurwara iyi kanseri. Gerageza wirinde kunywa itabi kuko ari ribi cyane ndetse urasabwa kujya kwa muganga igihe cyose ubona utangiye kugaragaza ibimenyetso byavuzwe haruguru.
Abagabo barasabwa kwirinda kuryamana n’bagore benshi ndetse no kwisiramuza kugirango bakomeze kwirinda gukwirakwiza agakoko gatera kanseri y’inkondo y’umura.
Yanditswe na: Felicien UWAYEZU
Umunyeshuri muri kaminuza y’u Rwanda,ishami ry’ubuvuzi
Umukorerabushake mu muryango wa RVCP


text:
Isomo ryo mu gitabo cy’Imigani 21, 1-6.10-13
Umutima w’umwami uri mu kiganza cy’Uhoraho, akawuyobora,
mbese nk’uko bayobora umugezi w’amazi aho bashatse hose.
Inzira za muntu zose abona zimunogeye,
ariko Uhoraho ni we upima imitima.
Ubutungane n’ubutabera binyura Uhoraho,
kuruta ibitambo.
Indoro y’agasuzuguro n’umutima wirata
ni byo bigaragaza icyaha cy’abagome.
Imigambi y’umunyamwete iramukiza,
ariko uhubuka wese aba asanga ubutindi.
Umutungo w’umwibano ni ubusa buyoyoka,
na bene wo baba bashaka urupfu.
Umutima w’umugiranabi uhora ushaka ikibi,
ndetse n’incuti ye ntayireba neza.
Nibakubita umusekanyi, injiji izakurizaho guca akenge,
nibigisha umunyabuhanga, azunguka ubumenyi.
Nyir’ubutungane yitegereza inzu y’abagiranabi,
abagome bose akabarindimurira mu makuba.
Uwanga kumva umunyantege nke amutabaje,
na we azataka abure umutabara.
Zaburi ya 118(119), 1.27, 30.34, 35.44
Hahirwa abadakemwa mu mibereho yabo,
bagakurikiza amategeko y’Uhoraho!
Unyumvishe inzira y’amabwiriza yawe,
kugira ngo njye nzirikana ibyiza byawe.
Nahisemo kutazagutenguha,
nsobanukirwa n’amateka yawe.
Umpe ubwenge, kugira ngo nkomeze amategeko yawe,
maze nyakurikize n’umutima wanjye wose.
Unkomeze mu nzira y’amatangazo yawe,
kuko ari yo anezereje.
Ndashaka gukurikiza amategeko yawe,
iteka ryose rizira iherezo.
Ivanjili ya Mutagatifu Luka 8,19-21
Nuko nyina wa Yezu n’abavandimwe be baza bamusanga, ariko babura uko bamugeraho kubera abantu benshi bari bamukikije. Babimenyesha Yezu bati «Nyoko n’abavandimwe bawe bari hanze barifuza ko mubonana.» Arabasubiza ati «Mama n’abavandimwe banjye, ni abumva ijambo ry’Imana, bakarikurikiza.»


text:
Umuvuduko: AC220V
Inshuro: 50Hz
Imbaraga: 0.16 kw (igipimo kimwe)
Gukoresha gaze: 1L / min (igipimo kimwe)
Ingano y'ibikoresho: yihariye
Ibikoresho birashobora gushushanywa bihuye nibyo umukiriya asabwa hamwe nimiterere yakazi.
Ibikoresho birashobora kuba byujuje ibyangombwa byose ariko bifite igishushanyo cyoroshye.
Ibikoresho bihamye kandi byikora imbere
Ibisabwa kurubuga: Ibikoresho bigomba gushyirwaho imbere mucyumba gifite igorofa.Nta guhinda umushyitsi.
Ibisabwa hasi: bigomba kuba bigoye kandi bitayobora.
Ubushyuhe: -5 ~ 40℃
Ubushuhe bugereranije:<75% RH, ntagahunda.
Umukungugu: nta mukungugu uyobora.
Umwuka: nta gaze yaka kandi ishobora gutwikwa cyangwa ibintu, nta gaze ishobora kwangiza imitekerereze.
Uburebure: munsi ya metero 1000
Ihuza ryubutaka: umutekano wubutaka bwizewe.
Imiyoboro y'amashanyarazi: itanga ingufu zihamye, hamwe no guhindagurika muri +/- 10%.
Ibindi bisabwa: irinde imbeba


text:
Gahunda yo gutembera u Rwanda ikomereje muri Pariki ya Nyungwe Abanyarwanda basura ibyiza biyitatse [REBA AMAFOTO]
Ku nshuro ya kabiri yo gutembera u Rwanda, gahunda yateguwe na home Rwanda safaris ikomereje muri Pariki ya Nyungwe Abanyarwanda bazasura iyi pariki ibumbatiye ibyiza nyaburanga bitatse urw’imisozi igihumbi.Iyi ije nyuma y’urugendo rwakozwe aho abanyarwanda batambagijwe pariki y’Akagere bakishimira ibyiza babonyeyo.
Pariki ya Nyungwe cyangwa Pariki Nasiyonali ya Nyungwe ni ishyamba cyimeza riri mu majyepfo y’iburasirazuba bw’u Rwanda kandi riri hejuru y’inkombe z’ikiyaga cya Kivu. rishobora kuba ari ryo shyamba ry’inzitane ryo mu misozi minini kandi miremire muri Afurika yose ; ryari rifite ubuso bwa km² 924 mu mwaka w’i 2000.
Uretse ibyo kandi, , igaragaramo ibindi byiza birimo nk’ikiraro cyo mu bushoroshori (Canopy Walkway), ikiraro kireshya n’urugendo rwa metero hafi 200. Iyi pariki kandi igaragaramo amasumo y’amazi n’ibindi.
Canopy Walkway
Home Rwanda Safaris yahaye Amahirwe abanyeshuri bari mu biruhuko ndetse n’abanyarwanda bifuza gusura za parike kugiciro gito utasanga ahandi , bazahera muri Pariki y’Akagera, Nyungwe ndetse no ku gasongero k’ikirunga cya Bisoke.
Iyi ni gahunda yatangijwe n’ikigo gifite ubunararibonye mu gutembereza ba mukerarugendo kizwi nka Home Rwanda Safaris, kugira ngo abanyeshuri bari mu biruhuko ndetse abanyarwanda bamenye ibyiza bitatse u Rwanda.Ikindi iyi gahunda izakomeza no mu yandi mezi akurikira .
Nyuma yogusura Parike y’akagera ,hatahiwe Gusura parike ya Nyungwe mu bice biyigize bigizwe n’ahantu abantu benshi bifuza kugera kuri Canopy, ku itariki ya 18, ni bavayo muri week-end bazasura pariki y’ibirunga ariho bazasurira ikirunga cya Bisoke
Tuyigire Aimable umuyobozi Mukuru wa Home Rwanda Safaris,yabwiye Muhabura.rw ko iyi gahunda bayiteguye mu rwego rwo gufasha Abanyarwanda kumenya ibyiza bitatse igihugu cyabo aho bakomereje kubatembereza muri pariki zimwe na zimwe zo mu Rwanda aho kuri tariki 18 ndetse na 25 z’uku kwezi kwa munani.bazakomereza muri Pariki ya Nyungwe nyuma y’aho bakereza muri Priki y’Ibirunga ku gasongero k’ikirunga cya Bisoke.
Tuyigire yagize ati“Muri uku kwa munani tuzasura pariki zose zo mu Rwanda, ku itariki 18 tuzajya muri Nyungwe kuri Canopy,nituyo muri week-end ikurikira kuri tariki 25 tuzajya muri pariki y’ibirunga ariho tuzurira ikirunga cya Bisoke”
Tuyigire yavuze ko kujya muri Pariki imwe umuntu bizamusaba kwishyura amafaranga y’u Rwanda ibihumbi mirongo itatu na bitanu (35 000 Frw), abantu babiri “couple” bishyure 45 000 Frw Abanyeshuri bari mu biruhuko nabo bazishyura ibihumbi 30 000 Frw kuri buri umwe naho umunyamahanga yishyure amadolari 110.
Muri ayo mafaranga hazaba harimo amafaranga y’urugendo, ay’ibyo kurya bya saa sita ndetse n’ifunguro rito rizafatwa hagati ya mu gitondo na saa sita bizwi nka snacks.Hazaba harimo kandi n’amafaranga yo kwinjira muri pariki n’umuntu uzafasha abazaba barigutembere gusobanukirwa ibyiza biri muri pariki bazaba bari gutemberamo.
Yavuze ko bagerageje korohereza abanyarwanda gutembera mu rwego rwo guharanira ko umunyarwanda watekerezaga ko gusura ibyiza nyaburanga bigoye abone ayo mahirwe ndetse banamenye ibyiza bitatse igihugu cyabo ku giciro gito gishoboka.
Kuri ubu amatike ari kugurishirizwa ku biro bya Home Rwanda Safaris kuri Champion Hotel i Remera cyangwa ucyeneye ibindi bisobanuro wahamagara kuri 0788206999.
Muhabura.rw


text:
Isomo ryo mu gitabo cy’umuhanuzi Amosi 2,6-10.13-16
Uhoraho avuze atya:
Kabiri gatatu Israheli icumura!
Niyemeje kuyihana kandi sinzivuguruza!
Kubera ko bagurana intungane amafeza,
umukene bakamugurana umuguru w’inkweto,
kubera ko bakandamiza rubanda rugufi
bakayobya abakene inzira,
kubera ko umuhungu na se bahurira ku ihabara imwe
ngo basebye izina ryanjye ritagatifu,
kubera ko imyambaro batwaye ho ingwate bayicuje urutambiro,
no kubera divayi batwaye ho ingwate
bakayinywera mu nzu y’Imana yabo . . .
Nyamara jyewe nari nabasenyaguriye Abahemori,
bareshya n’ibiti by’amasederi
bagakomera nk’ibiti by’imishishi!
Nari natsotsobye imbuto zabo mpereye hejuru,
ndandura n’imizi yabo mpereye hasi.
Naho mwebwe nabazamuye mu Misiri,
mbayobora imyaka mirongo ine mu butayu
kugira ngo mwigarurire igihugu cy’Abahemori.
. . . kubera ibyo byose ngiye kubanyukanyukira aho muri,
nk’uko imashini bahurisha imyaka
inyukanyuka imiba y’umusaruro;
umuntu w’ibakwe ntazashobora guhunga,
umunyamaboko azabure ingufu ze,
n’uw’intwari ntazacika ku icumu,
umuhanga w’umuheto ntazaba agishoboye kurinda,
uw’impayamaguru ntazashobora guhunga,
n’ugendera ku ifarasi ntazarokora ubugingo bwe,
n’umuntu warahiriwe ubutwari
azahunga yambaye ubusa uwo munsi!
Uwo ni Uhoraho ubivuze.
Zaburi ya 49 (50), 16bc-17, 18-19, 20-21abc, 22-23ab
«Kuki ushyanukira gutondagura amategeko yanjye,
no guhoza ku rurimi isezerano ryanjye,
nyamara ntukunde gukosorwa,
maze amagambo yanjye ukayata hirya?
Iyo ubonye umujura, umubera icyitso,
mu busambanyi ugahabwa icyicaro.
Umunwa wawe uwurundurira amagambo y’ubugome,
ururimi rwawe rugahimbazwa no kuvuga ibinyoma.
Uricara, ukavuga nabi umuvandimwe wawe,
bityo ukandagaza mwene nyoko.
Ibyo ni byo ukora, none ukabona ko naceceka?
Wibwira se ko meze nkawe?
Dore ndagushinja, byose mbisheshe imbere yawe.
Murumvireho namwe, abiha kwirengagiza Imana,
ejo ntazabashwanyaguza, ntimubone ubatabara.
Untura ibisingizo ho igitambo, ni we umpa ikuzo,
kandi aba aciye inzira nzamwerekeramo umukiro w’Imana.»


text:
INAMA ZIGIRWA ITORERO - IGITABO CYA 2- Contents
-
- Ingeso zikwiriye kuranga umugore uzashaka
- Ingeso zikwiriye kuranga umugabo uzashaka
- Kwemera ingeso ziboneye
- Urukundo ni impano nziza ituruka kuri Yesu
- Gusenga no kwiga Bibiliya bitera umuntu guhitamo igikwiriye
- Inama ituruka ku babyeyi bubaha Imana
- Imiburo ibwirwa abagamije gushyingirwa
- Ingeso idakwiriye
-
-
-
-
-
-
-
-
-
-
-
-
-
- IGICE CYA 32: INDIRIMBO
-
-
-
-
- Ababyeyi bukwiriye kumvikana
- Akaga ko kurerana ubukana bwinshi cyane
- Gukundira abana gukurira mu bujiji ni icyaha
- Ububi bw ‘ubunebwe
- Babyeyi nimuyobore abana banyu kuri Kristo
- Ntimukirengagize iby ‘ubwenge bukennye
- Ntihakagire ubwo uhana umwana urakaye
- Akamaro ko kuba umunyakuri ku bana
- Akamaro ko gukuza ingeso
- Ibyambayeho mu mirerere y'abana banjye
- Ababyeyi bakeneye kuyoborwa n’Imana biruseho
- Mubigishe kubaha n'ikinyabupfura
-
- Inshingano y'itorero
- Ubufashu bwiza bw’amashuri yacu
- Abigisha bayoborwa n ‘Imana
- Imico v ‘uni wigisha tv ‘ishuri
- Uruhare rwa Bibiliya mu burezi bwa Gikristo
- Akaga ko kohereza abana mu ishuri bakiri bato
- Agaciro ko kwigisha iby'imirimo yo gutunga abantu mu mibereho yabo
- Icyubahiro cyo gukora
- Ururimi kavukire ntirukwiriye kwirengagizwa
- Ibitabo byanditswe n’abatagira icyo bemera byangwa n’Imana
- Amaherezo y’uburezi bwa Gikristo
- Ishingano y’umwigishwa yo gutera ishuri rye gushikama
-
- IGICE CYA 39: AKAMARO K’ISUKU
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
Inkomoko y’umuze no kurwara
Ntabwo inyama zigeze ziba ibyokurya biruta ibindi; noneho kuzirya ni bibi incuro ebyiri, kuko indwara zo mu nyamaswa ziyongera vuba. Iyaba akenshi babashaga kubona izo nyamaswa zikiri nzima maze bakamenya uko inyama barya zimeze, baziretse bakazizinukwa. Abantu bahora barya inyama zuzuwemo n’igituntu n’udusimba tw’ikimungu (kanseri). Igituntu, ikimungu, n’izindi ndwara zica, uko ni ko zandura. 3 MH 313;IZI2 167.5
Kurya inyama byongera kwandura indwara incuro cumi. 4 2T 64; Inyamaswa zifite indwara kandi iyo turiye inyama zazo, tuba twishyize imbuto z’indwara mu mubiri no mu maraso. Hanyuma twajya ahantu haba ubuganga, tukazirwara: ubundi kandi iyo tugiye aho indwara y’icyorezo cyangwa izindi ndwara zandura zateye, umubiri ntubasha kurwanya iyo ndwara.IZI2 167.6
Nkurikije umucyo Imana yampaye, gukwira kw’ikimungu (kanseri) n’ibibyimba biterwa cyane cyane no kurya inyama z’intumbyi. 5 CD 386-388;IZI2 168.1
Ahantu henshi ifi zanduzwa cyane cyane n’imyanda zirya, ikaba ari yo mpamvu itera abantu indwara. Ibyo biba cyane cyane aho ifi zihurira n’imyanda iva mu mijyi minini. Ifi zirya ibiba mu miyoboro y’amazi zishobora kujya kure aho amazi ari maze zikarobwa ahari amazi aboneye kandi meza. Nuko zaribwa zigatera indwara n’urupfu abantu batibwiraga kubona.IZI2 168.2
Ingaruka zo kurya inyama ntibishoboka ko ziherako zimenyekana: ariko ibyo si byo bihamya yuko ntacyo zitwara. Abantu bake ni bo bashobora kwemezwa yuko inyama bariye ari zo zaroze amariso yabo maze zikabatera uko kubabara. Abenshi bapfa bazize indwara zitewe no kurya inyama, ariko iyo mpamvu ntibashe kuzirikanwa na bo cyangwa n’abandi. 6 MH 314,315,IZI2 168.3


text:
Kalisi Sabrina Ihozo wabaye Miss Photogenic 2015 yizihije isabukuru y’imyaka 22 amaze avutse, ngo mu masomo akomeye yigiye ku Isi harimo kubaha muntu wese uko ameze kose ndetse no kudacika intege.
Miss Sabrina Ihozo Kalisa  ufite uburanga budashidikanywaho yadutangarije ko yavutse ku Ku itariki ya 15 Nzeri 1993 , avuka ari bucura mu muryango w’abana batandatu barimo n’umuhanzi Dady Casanova
Mu bintu bimushimisha kurusha ibindi mu buzima, uyu mukobwa ufite ikamba rya Miss Photogenic 2015 yabwiye YEGOB ko ashimishwa no kuba yarasoje amashuri yisumbuye afite amanota meza ndetse yatangiye kwiga kaminuza.
Miss Kalisi Sabrina wiga ubwubatsi muri Kaminuza ya St.Joseph Integrated Technical College (SJITC) i Nyamirambo yaboneyeho kugira urubyiruko inama yo kwihangira imirimo ndetse no kumva ko bashoboye.
Miss Kalisi Sabrina mu myaka 23 y’amavuko amaze ku Isi yize kubaha buri muntu ndetse no kumva ko hari icyo yagufasha.
Ati “Si byiza gusuzugura umuntu bitewe n’imigaragarire ye, mu gihe maze ku Isi nize kubaha ndetse no kumva ko twese tudateye kimwe bityo tugomba kubahana no kumva ko twafashanay kugira ngo tugere aheza twifuzaâ€.
Yungamo ati, “Uretse kuba gusuzugura ari icyaha, Imana ibyanga urunuka kuko buri muntu uko ari yaremwe mu ishusho y’Imanaâ€.
Mu bimushengura cyane, Miss Kalisi Sabrina ababazwa bikomeye no kuba yarabuze umuvandimwe we wapfuye akiri muto.
Ati, “Ibyo abahungu bakora[abagabo] natwe twabikora, dukwiriye kudacika intege kandi tukiremamo icyizere kuko dushoboyeâ€.
Uyu mukobwa ni we wabaye Nyampinga uberwa n’amafoto kurusha abandi mu matora ya Miss Rwanda umwaka wa 2015.
.


text:
Clara ni umugore wahuye n’ingorane zo kubura urubyaro kuburyo byamubereye inzitizi mu buzima bwo gukorera Imana akeka ko kutabyara byaba biterwa n’icyaha yaba yarakoze, ariko Uwiteka yaje kumugenderera amubwira ko azabona umwana kandi yasohoje icyo yamubwiye, ubu ni umubyeyi nk’abandi.
Mu buzima ikintu cyo kubura urubyaro kirababaza ku kigero cyo hejuru. Mu magambo ye, Clara aratunyuriramo inzira y’umusaraba yanyuzemo mbere y’uko Imana imutabara ikamuha urubyaro:
"Inzozi zanjye z’ibanze zari ukuba umubyeyi. Sinatekerezaga ko nshobora kubura urubyaro, mu mwaka wa 2001 nasezeranye n’umugabo wanjye ndetse mugihe gito nsama inda. Kubw’ibyago yavuyemo, kuva ubwo natangiye urugendo rukomeye kuburyo kwizera kwanjye kwageragejwe, aho nibazaga niba ari ikosa nakoze ritumye ibyo bimbaho. Hagati aho Umukiza yaransuye anganiriza inkuru z’umugore wo muri Bibiliya wari warabuze urubyaro, nyuma ararubona, nuko Yesu anyemeza ko umunsi umwe nzabona umwana.
Nakomeje guhura n’ingorane kuburyo nakuyemo inda eshanu mu gihe cy’imyaka itandatu. Mubyukuri abaganga ntibashoboye kumenya impamvu ntabashaga gutwita inda kugeza umwana avukiye igihe. Nabonaga abandi bagore batwite, nkabaza Imana impamvu byaboroheye nyamara njye bikangora, yansobanuriye ko buri wese agira icyo Imana yamuteguriye kunyuramo.
Mu mwaka wa2003, njye n’umugabo wanjye twagiye kumva umuvugabutumwa wo muri Nijeriya yigisha mu rusengero rwa Pensacola. Mu gihe yarimo abwiriza, yahamagaye ye abantu bifuza kubyara ngo baze abasengere.
Icyo gihe, nari narakomeretse umutima cyane, ku buryo ntashakaga kujya gusenga, maze mfata icyemezo cyo kuguma mu mwanya wanjye nsenga. Sinari nigezemenya ko yavuye kuri podiyumu kandi yagendaga azenguruka mu bakristo, kugeza ubwo numvise ikiganza cye ku rutugu rwanjye ambwira njye n’umugabo wanjye twembi aradusengera. Yatubwiye ko ibyacu Imana ibizi. Umurimo urangiye, na none, yaraduhamagaye ngo dusenge.
Mu mwaka wa 2007, nari maze gukuramo inda 6, mubyukuri ukwizera kwanjye kwarahungabanyijwe. Nibukije Imana inshuro nyinshi amasezerano yampaye muri 2003 imbwira ko nzaba umubyeyi, kandi ko ngomba kugira ukwizera kugirango Imana ikore ibyayo. Iyo Imana itangiye ikintu ntishobora kukireka , iruhuka irangije umurimo yatangiye. Imana ntabwo ari umubeshyi, ariko tugomba kumva ko ikora mugihe cyayo.
Umunsi umwe umukozi dukorana yampaye gitabo cyitwa "Super Natural Childbirth", cyanditswe na Jackie Mize. Icyo gitabo cyambereye umugisha kuko cyanyigishije gusengera umwana wanjye. Nasengeye umubiri we, kugirango uzabeho neza kandi ukore nk’uko Imana yabitegetse ; Nasengeye umutima wekugirango ukore nkuko Imana yabigennye. Nasengaga buri selile, na buri rugingo mu mubiri. Nibukije Imana ko yavuze ko uko yari ejo n’uyu munsi ariko iriko itigera ihinduka.
Nakomeje nyibutsa ko ibyo yakoreye undi muntu, yashobora kubinkorera nanjye kuko idukunda twese. Nahagaze ku masezerano yampaye ku giti cyanjye, binyuze mu ijambo ryayo.
Muri Gashyantare 2008, nakoresheje ibizamini kugirango menye uko umwana mu nda ahagaze, byaradutangaje ndetse twari twishimye cyane! duti :"Ni gute umuntu ashoboraga gutwita amezi 3 kandi atabizi?" Imana yangiriye neza cyane ntarinze guhangayikishwa n’ibizaba.
Muri icyo gihe cyo gutwita, nagombaga guhagurukira kurwanya Satani kugirango atanyiba umunezero wanjye. Kanama 2008, umwaka wa karindwi wari ushize dushyingiranywe, nibwo twabyaye umwana wa karindwi ariwe mukobwa wacu wa mbere kuko izindi nda zavagamo.
Nyuma y’igihe gito, nasenze dusaba ko twabyara umuhungu. Na none, muri Kanama 2010, Uwiteka yaduhaye umugisha aduha umwana w’umuhungu. kugeza ubu, umuryango wacu uruzuye kandi uwiteka ari kumwe natwe kandi ijambo yavuze arikurikirana igihe cyose akarisohoza. Yesu ni byose umufite ntacyo yabasha gukena" Amen!
Source: www.christianfaith.com
[email protected]


text:
Uyu munsi itorero rya mbere rigizwe n'urubyiruko 1397 rwaturutse mu turere twose tw'igihugu basoje amasomo bahabwanga mu Kigo Ngororamuco cya Nyamagabe barataha mu miryango k'ubufatanye na NRS ndetse n'uturere bakomokamo.
Ikigo ngororamuco cya Nyamagabe (NRC) ni ikigo ngororamuco giherereye mu Ntara y'Amajyepfo, Akarere ka Nyamagabe, Umurenge wa Gatare.
Ikigo cyakira abagabo gusa bafite nibura imyaka cumi n'umunani (18) y'amavuko. Abageze muri NRC bunguka serivisi zita ku buzima busanzwe (ubuvuzi bwo mu mutwe) hamwe n’amasomo yo kwandika no kubara, amasomo ya tekiniki, imyuga nk'ububaji, Amashanyarazi yo mu ngo, Ubwubatsi n'ubuhinzi kugira ngo bizabafashe muri sosiyete nyuma yo guhabwa impamyabumenyi muri NRC.
Abantu bemewe muri iki kigo bahabwa kandi na Leta ibikenewe byose harimo, icumbi, ibyo kurya, ubuvuzi, imyambaro n'ibindi byose by'ibanze asabwa mu buzima bwe bwa buri munsi. NRC ifite ubushobozi bwo kwakira abagabo 2000.
Abantu barangije gahunda z'igororamuco bashyikirizwa ubuyobozi bw'Akarere aho bakomoka, kugira ngo babasubize mu miryango yabo. Icyakora, umuntu ugaragaza ibimenyetso bifatika byerekana ko ahinduye imyitwarire, ashobora gushyikirizwa abayobozi b’akarere bakomokamo mbere yuko gahunda ziteganijwe zirangira.


text:
Isomo rya 1:Yonasi 3,1-10
Ijambo ry’Uhoraho ribwirwa Yonasi ubwa kabiri, riti «Haguruka ujye i Ninivi, umugi mugari, maze ubamenyeshe icyo nzakubwira.» Yonasi arahaguruka maze ajya i Ninivi akurikije ijambo ry’Uhoraho. Ninivi rero ikaba umugi mugari bihebuje, kuwugenda byari iminsi itatu. Yonasi yinjira mu mugi, akora urugendo rw’umunsi umwe. Yigisha agira ati «Hasigaye iminsi mirongo ine, maze Ninivi ikarimbuka.» Abantu b’i Ninivi bemera Imana, batangaza igisibo, bambara ibigunira, kuva ku mukuru kugeza ku muto. Rya jambo riza kugera ku mwami wa Ninivi, na we ahaguruka ku ntebe ye y’ubwami, yambura igishura, yambara ikigunira, yicara mu ivu. Nuko batangaza muri Ninivi iteka ry’umwami n’abakuru bo mu gihugu, rivuga riti «Abantu n’inyamaswa n’amatungo, ari amaremare n’amagufi, ntibigire icyo birya, ntibirishe kandi ntibinywe n’amazi. Nibyambare ibigunira, baba abantu, zaba inyamaswa, nibitakambire Imana n’imbaraga zose, maze buri wese areke imigirire ye mibi, n’urugomo rwitwaza amaboko. Ni nde wamenya niba Imana itahindura imigambi, umujinya ugashira mu mutima, maze ntitube tugipfuye?» Imana ibonye ibyo bakoraga, n’uko bahinduye bakareka imigenzereze yabo mibi, na yo ihindura imigambi, icyago yari yabateguje ntiyakibateza.
Zaburi ya 129 (130),1-2. 3-4. 7bc.8
Uhoraho, ndagutakambira ngeze kure,
Uhoraho, umva ijwi ryanjye.
Utege amatwi ijwi ry’amaganya yanjye!
Uhoraho, uramutse witaye ku byaha byacu,
Nyagasani, ni nde warokoka?
Ariko rero usanganywe imbabazi,
kugira ngo baguhoranire icyubahiro.
kuko ahorana imbabazi,
akagira ubuntu butagira urugero.
Ni we uzakiza Israheli
ibicumuro byayo byose.
Ivanjili ya Mutagatifu Luka 10, 38-42
Yezu akomeza urugendo n’abigishwa be, agera mu rusisiro, maze umugore witwa Marita aramwakira. Yari afite mwene nyina witwa Mariya, akaba yicaye iruhande rw’ibirenge bya Nyagasani, yumva amagambo ye. Marita we yari ahugiye mu byo gushaka amazimano. Ageze aho, araza abwira Yezu ati «Mwigisha, nta cyo bikubwiye kubona murumuna wanjye amparira imirimo yose? Mubwire aze amfashe!» Ariko Nyagasani aramusubiza ati «Marita, Marita, uhagaritse umutima kandi urahihibikanywa na byinshi; nyamara ibya ngombwa ni bike, ndetse ni kimwe gusa. Mariya rero yahisemo umugabane mwiza, udateze kuzamwamburwa.»


text:
Inkuru: Icyo uricyo nakibonye
Umugore wari pasiteri yuriye indege umunsi umwe ajya mu kindi gihugu, agenda yicaranye n’umusore wasaga nkaho akiri muto. Nuko bagenda baganira iby’ubuzima busanzwe, umusore amubarira inkuru z’ukuntu ari umukungu cyane.
Ariko uwo musore ntiyari azi ko uwo mugore ari pasiteri, nuko atangira kumusaba ko bashaka icyumba bararanamo ijoro ryose indege nibagezayo, kandi ko nabyemera azamuha Miliyari y’amadorari. Umugore yumvise miliyari agwa mu kantu, nuko abaza wa musore ati “Ibyo uvuga nibyo cyangwa urimo urakina?”, umusore ati “Miliyari kuri njye ntacyo ivuze, mfite amafaranga ahagije.”
Umugore amara akanya abitekerezaho, nuko abwira wa musore ati “Nta kibazo, ariko ijoro rimwe gusa. Mfite gahunda zihutirwa zari zinzanye ngomba guhita njyamo.” umusore aramwemerera ngo “Nta kibazo.”
Indege ibagejeje ku kibuga bahita bihuta bafata taxi ibageza muri hoteli bafata icyumba byihuse. Bageze mu cyumba wa musore ahita amubwira “Ariko maze kubitekerezaho nsanga miliyari ni nyinshi kuko ndabona usa nk’ushaje, reka tuyagire amadorari icumi.”, Umugore n’uburakari bwinshi ati “Ariko wa gasore we uzi uwo ndiwe?”, umusore ati “Icyo uricyo namaze kukibona kare, ahubwo mfasha twumvikane ku biciro gusa nta kindi.”
Abantu bose aho bava bakagera ni babi, ntamwiza n’umwe uba munsi y’ijuru. Waba uri umukuru w’itorero cyangwa uri intama ayoboye mwese nta tandukaniro. Ntukite umuntu mwiza atarahabwa amahirwe yo gukora ikibi ngo kimunanire, abenshi impamvu badakora bimwe mu byaha ni uko badahabwa amahirwe yo kubikora, naho ubahaye amahirwe ari ku kigero cyabo nabo bakora ibyo wibwiraga ko batakora nk’abandi bose. Ntihakagire ugushinja inabi yiretse ngo kuko acumura bitandukanye nawe. Ushobora kuba ubeshya ariko nawe atukana. Icyo nicyo cyazanye Yesu kristo mw’isi kugirango acungure ab’isi babaswe n’ibyaha ntanumwe uvuyemo, kugirango umwizera wese atarimbuka ahubwo ahabwe ubugingo buhoraho.
Abaroma 3:22-24
ni ko gukiranuka kw’Imana abizeye bose baheshwa no kwizera Yesu Kristo ari nta tandukaniro, kuko bose bakoze ibyaha, ntibashyikira ubwiza bw’Imana, ahubwo batsindishirizwa n’ubuntu bwayo ibibahereye ubusa, ku bwo gucungurwa kubonerwa muri Yesu Kristo.


text:
Kurererwa mu muryango ni imwe mu nzira nziza yo gukurana uburere n’ikinyabupfura byiza biherekeza umwana akazavamo umugabo uhamye.
Ikigo cy’Abadacogora–Intwari cya Caritas Kigali nyuma yo gukura abana mu buzima bwo mu muhanda kibafasha gusubira mu miryango yabo kugirango bakurane uburere bwiza.
Gusubiza aba bana mu miryango yabo harimo ibintu byinshi bibagirira akamaro birimo kurerwa n’ababyeyi babo bombi, gukurana n’abavandimwe babo, kubona urukundo mu muryango by’akarusho kwitabwaho mu burere bwabo.
“Bitewe nuko umuryango ari wo shingiro rya byose mu guha uburere bw’umwana ni byiza gusubiza abana bavuye mu buzima bwo mu muhanda kurererwa mu muryango kugirango bakurane uburere bwiza” Padiri Twizeyumuremyi Donatien.
Impuguke mu by’imitekerereze Ndayambaje Jean Paul akaba yarakurikiranye aba bana bo mu muhanda mu gihe cy’amezi 7 abaherekeza kugirango abafashe guhindura imyitwarire yabo avuga ko umwana warerewe mu muryango agakurira ku babyeyi be bombi aba atandukanye mu myifatire n’umwana utararezwe n’ababyeyi be bombi.
Uburyo abisobanura avuga ko mu muryango ariho umwana aherwa uburere bw’ibanze ndetse akabasha gukura neza ahabwa urukundo rw’ababyeyi n’abavandimwe be.
Ati “Hari ubwo umwana akura ariko atarabashije kurerwa n’ababyeyi be bombi ugasanga afite ikinyabupfura kandi azi ubwenge ariko haribyo usanga abura birimo ibyishimo no kugira urukundo akura ku babyeyi no mu bavandimwe”.
Uretse impamvu zitandukanye zatuma umuntu adakurira mu muryango we ubundi byakabaye byiza buri wese akuriye mu muryango abonamo byose bikamufasha kugira ubuzima burangwamo amahoro n’urukundo.
Ikigo cy’Abadacogor-Intwari cya Caritas Kigali kita ku bana bo mu muhanda mu byo gifasha abana harimo guherekeza imiryango y’abana mu guhindura imyitwarire, guhugura no gutera inkunga imishinga mito y’ababyeyi nk’imwe mu nzira yo gukemura ikibazo cy’ubukene mu miryango kuko nabyo byagaragaye ko biri mu biteza ubuzererezi ndetse bagahuza abana n’imiryango yabo.
Ibi bikorwa byo guhuza abana n’imiryango yabo bifasha abana kubaho batekanye kandi bikabafasha gukurana uburere bwiza batozwa n’ababyeyi babo.


text:
Muri iyi minsi urugomo rukomeje gufata indi ntera hirya no hino hano mu Rwanda bitewe n’amakimbirane ya buri munsi hano mu Rwanda.
Icyaha uregwa ashinjwa cyakozwe ku itariki ya 28 Kamena 2022 ahagana saa sita z’amanywa (12h00) mu Mudugudu wa Nyabiranga, Akagari ka Muhororo mu Murenge wa Murambi ho mu karere ka Karongi.
Uyu mukobwa ni umucuruzi wapfuye amafaranga n’uyu mwarimu aho bari baguze ibintu by’amafaranga 18,000 umwarimu amwishyura 10,000 amubwira ko andi mafaranga yayamuhaye.
Nyuma yo kutumvikana, umukobwa yahise azana icyuma yagihishe mu ikabutura ahita akimutera mu gatuza umwarimu ahita yikubita hasi yitaba Imana.
Ubushinjacyaha bwasabiye uyu mukobwa igihano cyo gufungwa burundu, urukiko ruzasoma umwanzuro ku wa 10/08/2022.


text:
Igisubizo: Shenzhen VKS Lighting Co., Ltd ni uruganda rugezweho rugezweho rufite uburambe bwimyaka irenga 15 mu nganda zimurika LED.
Igisubizo: Ahanini wibande kumikorere ihanitse, kwangirika kwumucyo muke, kurabagirana gake, nta strobe yo murwego rwohejuru rwimikino ya stade no kumurika izuba harimo amatara yumwuzure, kuyobora amatara ya tunnel, kuyobora amatara yubucukuzi, kuyobora amatara yo kumuhanda, amatara yubusitani bwa LED, izuba yayoboye amatara yumwuzure, amatara yizuba.
Igisubizo: Yego, icyitegererezo cyo kugerageza no kugenzura ubuziranenge burahari.Ingero zivanze ziremewe.
Igisubizo: Icyitegererezo ni iminsi 3-5, igihe cyo gutanga umusaruro ni iminsi 15-25 biterwa numubare wateganijwe na gahunda yo kubyaza umusaruro.
Igisubizo: MOQ yo hasi, 1pc yo kugenzura icyitegererezo irahari.
Igisubizo: Ku nyanja, ikirere, ubutaka cyangwa Express (DHL, UPS, FEDEX, TNT nibindi) birashoboka.
Igisubizo: Icyambere, nyamuneka utumenyeshe ibisobanuro byawe bisabwa hamwe nibidukikije.
Icyakabiri, tuzagusaba ibicuruzwa nibisubizo bikwiye ukurikije icyifuzo cyawe.
Icya gatatu, nyuma yo kwemeza ibisobanuro byose, umukiriya azatanga itegeko ryo kugura no kwishyura, hanyuma dutangire kubyara umusaruro hanyuma dutegure ibyoherejwe.
Igisubizo: Yego.Serivisi ya ODM na OEM irahari kubakiriya bacu, turashobora guhitamo ikirangantego, ikirango na karito agasanduku dukurikije ibyo usabwa.Nyamuneka utumenyeshe kumugaragaro mbere yumusaruro wacu kandi wemeze igishushanyo cya mbere ukurikije icyitegererezo cyacu.
Igisubizo: Yego, dutanga garanti yimyaka 10 kubicuruzwa byacu.